qundao/data-zh-poetry huggingface dataset:
大水歌
作者：陈所蕴
朝代：明
体裁：古风

街头小儿舞一足，石燕飞飞江水绿。白日匿影天无光，大风蓬蓬出空谷。咫尺不辨风马牛，周天俄见阴云簇。飞廉前导元冥从，银河倒泻来碧空。檐头直挂一匹练，飞泉喷薄匡庐峰。奔腾驰骤乾坤沸，千骑万骑迸云中。茅屋家家吹折角，上漏下湿身无著。□妇下泣山鬼愁，鱼游爨下鸡栖幕。市上蛟龙白日舞，翠荇牵风挂檐宇。野田是处乘短桴，人民在在摇轻橹。床头襆被绿苔新，晨炊蓐食须悬釜。长鲸吹浪张双目，鼓鬣扬鬐厌人肉。高丘时见簪珥遗，树杪还看挂髅髑。此邦之民亦何辜，累累都葬江鱼腹。前年大水漂我禾，斗粟值钱三百多。去年大风伤我稻，白骨萧条伍青草。今年风雨一朝并，四野哀哀惟哭声。哭声哀哀真可悯，君门万里谁为轸。庙堂不念闾阎空，司农祇告太仓窘。须臾且下催科令，箠楚之下胡宁忍。谁为疏请宽民租，谁为发粟拯剥肤。生民之命乃国本，潢池萑蒲良足虞。吁嗟乎安得雨旸时若岁，其有黔黎鼓腹歌康衢。
得家报家园小山已成
作者：陈所蕴
朝代：明
体裁：五言律诗

小筑堪招隐，新成曲水浔。此时频梦寐，何日遂登临。但有风尘色，空悬江海心。故人相问讯，应笑未抽簪。
寿王一如先生七十，即次其自寿诗韵
作者：陈振
朝代：明

夙仰高门满座春，何休学海郑经神。文章入世奇归淡，桃李成阴就閒新。后辈品流难继轨，先生明月本前身。跻堂幸许觥添兕，芹献微忱藉一伸。
水竹居为朱克恭赋
作者：陈振
朝代：明
体裁：七言律诗

小筑濒溪日掩门，琅玕万个似云屯。玉箫吹彻天如水，钓艇归来月满村。秋雨巳堪垂凤实，春风又见长龙孙。野人自得沧洲趣，与世相违更莫论。
出郊
作者：陈推府
朝代：明

雨歇山晴莺乱飞，水清沙暖日晖晖。竹篱缘路酒帘出，野树涨阴梅子肥。千里乡心随梦远，一春乐事与人违。年华过眼惭无补，零落青衫尚未归。
九日
作者：陈政
朝代：明

往年当此日，曾寿菊花觞。今日东篱下，看花泪满裳。
云崖为同邑李生作
作者：陈政
朝代：明

峭壁缘云上，心清云亦閒。山光浓淡处，树色有无间。扫石延僧话，开笼待鹤还。何时经故里，弭节共跻攀。
别汪用璋
作者：陈政
朝代：明

青青官柳覆行骖，樽酒逢君强笑谈。乡信欲书还阁笔，凭君传语到天南。
友竹轩为东吴吕氏作
作者：陈政
朝代：明

幽人结交异凡俗，平生爱此潇湘绿。醉日移栽閒地遍，炎天坐倚清风足。岂同踏雪觅寒梅，不似休官为黄菊。天际期看彩凤下，溪清或见苍龙浴。我昔閒居大庾南，手执遗经向空谷。幽怀独与此君期，肯使春花乱吟目。风度年来久暌别，世情日见多翻覆。劲节不渝终比石，清标言念温如玉。知君有意结岁寒，嗟我无端动心曲。何当骑马造斯轩，更为狂歌继淇澳。
古意
作者：陈政
朝代：明

君恩江上波，妾心云中月。波流自东西，月光终不灭。
古风五首
作者：陈政
朝代：明

昔贤秉高致，守道恒若斯。颜色似渥丹，学业无专师。晨夕不兼味，冬春一布衣。用世为霖雨，居山偕鹿麋。恬然以处世，不俗亦不羁。游心千载上，乐命更知几。安得与若人，遨游江之湄。我爱李谪仙，为人最高格。壮语鬼神惊，高歌天地窄。醉呼管城子，千人为辟易。讵意白玉姿，青蝇竟污黑。流窜彼一时，垂辉靡终极。美人昔未见，彼此天一方。姿容瑩冰玉，德音流辉光。忽朝裁素书，青鸾远传将。苍黄拆题封，罗列云锦章。相思意无极，约誓言何长。感慨复感慨，驾言命飞黄。自从邂逅间，一笑倾衷肠。相期瑶台端，杂坐飞琼觞。笙簧散好音，喤喤协宫商。光风于时至，物意同春阳。胶漆既云固，欢乐奚可量。言念君子心，此情永难忘。北山有孤松，阅历几千载。根节固铁石，枝柯蔼幢盖。华姿沃以青，四序不迁改。山深无鸟雀，天际闻竽籁。我欲茇其下，骋视风尘外。缥缈怀沧洲，逶迤阻瀛海。地远不易到，扁舟欲何待。扶桑丽春日，光彩散旸谷。仓庚鸣喈喈，欣欣荣卉木。截彼东郭山，芳秀足游目。亦有南涧泉，温洁宜盥浴。感值此时节，洋洋动心曲。行乐贵及时，光阴难过复。何当恣周游，远近惟所欲。
古风五首·其一
作者：陈政
朝代：明

昔贤秉高致，守道恒若斯。颜色似渥丹，学业无专师。晨夕不兼味，冬春一布衣。用世为霖雨，居山偕鹿麋。恬然以处世，不俗亦不羁。游心千载上，乐命更知几。安得与若人，遨游江之湄。
古风五首·其三
作者：陈政
朝代：明

美人昔未见，彼此天一方。姿容瑩冰玉，德音流辉光。忽朝裁素书，青鸾远传将。苍黄拆题封，罗列云锦章。相思意无极，约誓言何长。感慨复感慨，驾言命飞黄。自从邂逅间，一笑倾衷肠。相期瑶台端，杂坐飞琼觞。笙簧散好音，喤喤协宫商。光风于时至，物意同春阳。胶漆既云固，欢乐奚可量。言念君子心，此情永难忘。
古风五首·其三
作者：陈政
朝代：明
体裁：古风

美人昔未见，彼此天一方。姿容莹冰玉，德音流辉光。忽朝裁素书，青鸾远传将。苍黄拆题封，罗列云锦章。相思意无极，约誓言何长。感慨复感慨，驾言命飞黄。自从邂逅间，一笑倾衷肠。相期瑶台端，杂坐飞琼觞。笙簧散好音，喤喤协宫商。光风于时至，物意同春阳。胶漆既云固，欢乐奚可量。言念君子心，此情永难忘。
古风五首·其二
作者：陈政
朝代：明

我爱李谪仙，为人最高格。壮语鬼神惊，高歌天地窄。醉呼管城子，千人为辟易。讵意白玉姿，青蝇竟污黑。流窜彼一时，垂辉靡终极。
古风五首·其五
作者：陈政
朝代：明

扶桑丽春日，光彩散旸谷。仓庚鸣喈喈，欣欣荣卉木。截彼东郭山，芳秀足游目。亦有南涧泉，温洁宜盥浴。感值此时节，洋洋动心曲。行乐贵及时，光阴难过复。何当恣周游，远近惟所欲。
古风五首·其四
作者：陈政
朝代：明

北山有孤松，阅历几千载。根节固铁石，枝柯蔼幢盖。华姿沃以青，四序不迁改。山深无鸟雀，天际闻竽籁。我欲茇其下，骋视风尘外。缥缈怀沧洲，逶迤阻瀛海。地远不易到，扁舟欲何待。
咏怀二首
作者：陈政
朝代：明

采芷向东皋，采兰向幽谷。采采结佩纕，辉辉瑩金玉。佩之蹑云衢，迎风散芬馥。内顾空自怜，徘徊还蹢躅。我有盘龙镜，烱烱凝清光。亦有高阳剑，秋水淬锋铓。欲携赠知己，感慨意难忘。但恐岁月晚，抱此徒悲伤。
咏怀二首·其一
作者：陈政
朝代：明

采芷向东皋，采兰向幽谷。采采结佩纕，辉辉瑩金玉。佩之蹑云衢，迎风散芬馥。内顾空自怜，徘徊还蹢躅。
咏怀二首·其一
作者：陈政
朝代：明
体裁：古风

采芷向东皋，采兰向幽谷。采采结佩纕，辉辉莹金玉。佩之蹑云衢，迎风散芬馥。内顾空自怜，徘徊还蹢躅。
咏怀二首·其二
作者：陈政
朝代：明

我有盘龙镜，烱烱凝清光。亦有高阳剑，秋水淬锋铓。欲携赠知己，感慨意难忘。但恐岁月晚，抱此徒悲伤。
哀平南为司训郭君妻
作者：陈政
朝代：明

平南古封邑，山水天下奇。谁知水山间，访故有馀悲。结发事君子，燕婉及兹时。君领平南训，妾当从所之。嘉合谅不偶，偕老获奚疑。讵意方盛年，世途生崄巇。胡蓝哄豺虎，咆哮薄城池。鸳鸯忽惊散，仓皇各东西。孩提在中怀，呱呱益凄其。锋刃转陵胁，死生从此辞。白璧苟以污，虽生亦奚为。厉声叱凶暴，溅血沾裳衣。秋霜让凛溧，烈日同光辉。哀哉若女英，展也烈士规。圣朝重化理，激薄良在斯。纶綍出中禁，龙光贲天涯。一死安足惜，千载芳名垂。
哭友人
作者：陈政
朝代：明

诗学南庠旧有名，上游连业尽蜚英。伤情一夜西风急，吹散吾伊作些声。
夜雨
作者：陈政
朝代：明

夜雨空窗外，时闻滴滴声。羁人心万里，欹枕到天明。
安隆旅次
作者：陈政
朝代：明

路入安隆几日程，峰峦分合郁层层。湍流喧鼓客愁听，峻石攒锋人倦登。隙地有茅家有鬼，好山无寺俗无僧。愁心此日偏怀阙，暂止肩舆上竹棚。
寿丰城范处士
作者：陈政
朝代：明

先生清隐处，孺子昔曾游。山近云生户，江空月映楼。飞觞迎媚景，展席俯清流。轩冕元无梦，何须范蠡舟。
将进酒
作者：陈政
朝代：明

将进酒，持劝君。百年光阴若流水，劝君满饮须十分。君不见石崇锦幛五十里，何如子夏衣悬鹑。岂论古人与今人，富贵贫贱同反真。名流青史信足贵，骨埋黄壤谁知闻。起舞待明月，高歌遏行云。劝君有酒且尽醉，无仆仆尔劳心身。
忆故园兄弟
作者：陈政
朝代：明

故园兄与弟，一别又经秋。昨夜相思梦，分明到广州。
春日山中寄怀岳季方兼柬潘源之金本清
作者：陈政
朝代：明

一榻高悬阅岁时，东风还有故人期。小桃原野春风早，幽竹门墙夜月迟。道在只甘颜子乐，时平肯作贾生悲。云山翠合衡茅近，日暮犹闻歌紫芝。
昭君曲二首
作者：陈政
朝代：明

含情辞汉宫，一去天万里。欲写琵琶词，无由献天子。远嫁单于庭，自为汉人语。忽忆在宫时，潸然泪如雨。
昭君曲二首·其一
作者：陈政
朝代：明

含情辞汉宫，一去天万里。欲写琵琶词，无由献天子。
昭君曲二首·其二
作者：陈政
朝代：明

远嫁单于庭，自为汉人语。忽忆在宫时，潸然泪如雨。
朝阳鸣凤行
作者：陈政
朝代：明
体裁：古风

君不见朔风吹云鲸海东，晓珠飞出扶桑红。山巅鸣凤声一振，百鸟喧啾皆下风。我闻凤凰产丹穴，火德之精和气钟。耸身五色炫文采，举翮万里摩苍穹。回翔周览始一集，积石下有黄河通。来仪舜韶协，鸣岐周业隆。方今圣人御神极，穷荒绝域皆来宗。复从千仞览德辉，瑞应四海歌时雍。琼枝自有琳琅实，食性岂与凡禽同。鸱枭逐逐谁所放，吓以腐鼠何愚蒙。
朝阳鸣凤行
作者：陈政
朝代：明

君不见朔风吹云鲸海东，晓珠飞出扶桑红。山巅鸣凤声一振，百鸟喧啾皆下风。我闻凤凰产丹穴，火德之精和气钟。耸身五色炫文采，举翮万里摩苍穹。回翔周览始一集，积石下有黄河通。来仪舜韶协，鸣岐周业隆。方今圣人御神极，穷荒绝域皆来宗。复从千仞览德辉，瑞应四海歌时雍。琼枝自有琳琅实，食性岂与凡禽同。鸱枭逐逐谁所放，嚇以腐鼠何愚蒙。
杂诗
作者：陈政
朝代：明

忽闻春光回，将遍东南城。卧病方在床，无由起相迎。东风入帘幕，仿佛闻流莺。美人会相见，庶几道平生。病起忽二旬，春色殊已深。崇兰秀阶下，碧草交繁阴。旭日迟迟升，众芳同照临。援琴未成调，拂拭迟知音。有客踵门来，云自天南至。喜是同乡人，殷勤问家事。父母安高堂，兄弟乐田里。令我闻此言，欣然欲忘寐。官舍春昼长，冲淡自成趣。良朋日往来，衷言以相语。琴书既足乐，得丧亦何预。卓彼先民言，庶几永终誉。
杂诗·其一
作者：陈政
朝代：明

忽闻春光回，将遍东南城。卧病方在床，无由起相迎。东风入帘幕，仿佛闻流莺。美人会相见，庶几道平生。病起忽二旬，春色殊已深。崇兰秀阶下，碧草交繁阴。旭日迟迟升，众芳同照临。援琴未成调，拂拭迟知音。
杂诗·其二
作者：陈政
朝代：明

有客踵门来，云自天南至。喜是同乡人，殷勤问家事。父母安高堂，兄弟乐田里。令我闻此言，欣然欲忘寐。官舍春昼长，冲淡自成趣。良朋日往来，衷言以相语。琴书既足乐，得丧亦何预。卓彼先民言，庶几永终誉。
松轩为曾处士作
作者：陈政
朝代：明

傍山带流卜幽居，虬松偃蹇环轩除。人间六月暑气无，天风尽日鸣笙竽。幽人清姿此璠玙，朅来松间随所如。开轩时还读我书，水光山色满座隅。兴来歌诗聊自娱，意态蔼蔼春云舒。轩中景象何清虚，栖迟偃仰乐有馀。但恐当路闻清誉，日边有使来轺车。君当出应明时需，憣然就道无踌躇。
正统癸亥营建纪成十四韵
作者：陈政
朝代：明

昭代承平日，车书万国同。华夷歌至德，民物囿淳风。土宇今何广，京师古所崇。龙飞乘大运，鸠聚役群工。郢也操戕斧，垂哉立斲砻。经营来子庶，奄忽见神功。日月光三殿，乾坤辟两宫。词司星拱北，庶府水朝东。扑地檐楹众，参天栋宇隆。螭头蹲雾豹，珠网绚朝红。大势千秋壮，宏规百度雄。巍峨齐景亳，辉赫过岐丰。帝业垂无极，人心仰建中。赋诗纪成绩，三祝效呼嵩。
泛舟游峡中
作者：陈政
朝代：明

两岸树交加，群峰散紫霞。武陵何处是，流水出桃花。
湖山春意图
作者：陈政
朝代：明

我忆年才十五六，寻春几涉罗浮麓。艳杏夭桃簇晓红，金芝瑶草和烟绿。有时直上朱明巅，目穷溟渤隘八埏。閒呼羽客酌云液，兴来落笔诗千篇。偶然名入丹桂籍，西风吹上珠江船。便从岭海访吴楚，遍览衡岱穷幽燕。鹓班簉羽凡几载，宦途又向西南改。山云溪月想当年，彷佛图中见精采。芙蓉削出天外峰，渔舟帖帖湖涵空。芳松新柳各生态，依然桃杏争春红。三茅此去谅不远，精脉应与罗浮通。是谁卜筑青岩下，尚书犹子今曹公。曹公平昔最知已，十载京华多气义。外台邂逅又同官，聚首论心欲忘寐。与君同是倦游人，千里家山入梦频。安得王维辋川笔，为我添入罗浮春。
滦州道中二首
作者：陈政
朝代：明

幽谷春深暖尚遥，挟阴残雪未全消。野禽似解吟边意，飞傍肩舆过石桥。山径崎岖路转赊，隔林时见野人家。风光信与天南别，三月溪桃未著花。
滦州道中二首·其一
作者：陈政
朝代：明

幽谷春深暖尚遥，挟阴残雪未全消。野禽似解吟边意，飞傍肩舆过石桥。
滦州道中二首·其二
作者：陈政
朝代：明

山径崎岖路转赊，隔林时见野人家。风光信与天南别，三月溪桃未著花。
牧牛词
作者：陈政
朝代：明

晓光晴逗林霏灭，乌犍踏破春郊雪。升沈荣辱耳不闻，横笛一声山石裂。
牧马图
作者：陈政
朝代：明

草细泉香野色新，五花骄气散春云。昂头似忆当年事，立仗淩寒夜正分。
登五华寺旷怡楼
作者：陈政
朝代：明

路入滇城北，萧然景象幽。偶寻名胜地，因上旷怡楼。雨霁千山色，松声四座秋。始知人世上，亦自有丹丘。
秋日沙岭
作者：陈政
朝代：明

石磴缘云绕乱峰，行行疑在半天中。马前转觉秋容老，霜叶如花触处红。
秋江晚眺图十三韵
作者：陈政
朝代：明

看君图画里，秋意浩无穷。水远天涵碧，林疏霞映红。悬萝低拂石，古木上撑空。颢气初过雨，晴岚不动风。舟閒依草薄，亭寂閟榛丛。僧寺浮云外，人家落照中。翠稀零岸苇，丹密变江枫。远字联寒雁，危桥隐暮虹。地蟠山矗矗，天杳树濛濛。眺远秋容淡，寻幽野兴浓。乍疑牛渚客，又似鹿门翁。咫尺穷佳致，寻常见化工。金陵秋色晚，风景宛然同。
经训堂
作者：陈政
朝代：明

一亩栖云静不哗，日依铅椠作生涯。澜翻学海频移棹，稼穫情田已满车。问字尽过扬子宅，藏书应拟邺侯家。先生尽日横经坐，不觉秋霜点鬓华。
罗浮高
作者：陈政
朝代：明

罗浮山高高，莫知其纪极。矗然以孤峙，去天才咫尺。云霞变态不可名，掩映长留万古青。势侔五岳通勾曲，四远相望如在目。潜蒸二气作甘霖，万物沾濡生意足。三千六百丈，四百十二峰。鸟飞尚不过，兽迹岂能穷。专奇擅胜夺神力，巧成妙设亏天工。我曾试一登，绝顶凌天风。彼沧溟之深若停潦，诸山俯视犹蚁封。罗浮山，镇兹东南何崔嵬。罗山止其所，浮山海上来。罗耶浮耶终莫辨，荒唐流说谁亲见。轩辕遗迹已成空，葛洪丹灶封苔藓。但见石楼隐隐势若仙，铁桥斗绝难夤缘。瀑布垂流三千仞，湖波直与海潮连。璇房七十二，玲珑曲折天然异。亚虎巡山不咥人，越鸡五距飞还止。罗浮之山足游娱，有林可樵溪可渔。羡君住近山之麓，襟带云霞水竹居。良田负郭课僮耕，既看东作又西成。得禾酿作酒如渑，颓然醉倒复还醒。推窗便对罗浮青，白云英英水泠泠。云英英以怡情，水泠泠以濯缨。随取而足，其谁与争。罗浮之山，钟灵孕秀，不在君身在君后。凤毛已见薄青云，事业终当媲古人。乡园南望九千里，为忆罗浮歌送君。
美女篇
作者：陈政
朝代：明

南州美女娇如花，天然艳质轻铅华。脩眉皓齿鬓学鸦，步摧压鬓金凤斜。琼瑶肌肤绝纤瑕，绣裙锦袂蒸云霞。腰悬双佩首六珈，吐词芬馥如春葩。移莲延伫当窗纱，碧天云门见姮娥。容仪窈窕信莫加，道傍观者生咨嗟。行人或过犹回车，媒氏通好何纷拿。玉帛不备当奈何，托身愿得良名家。鸾箫双吹成配嘉。主君中馈为调和，百年燕婉期无它。
谢安东山图
作者：陈政
朝代：明

晋辙已东牛继马，名流谁复居林下。何事东山若不闻，握瑜高索当时价。佳游称意随所如，当筵夹座皆名姝。歌凝丝竹倚花听，诗琢琅玕行草书。济时元有经纶策，大壑蛟龙岂终蛰。四十馀年乐遁心，憣然一为苍生出。盐梅登鼎手自和，运屯其奈苍生何。镇安风俗任才略，呻吟稍变为讴歌。固知隐德寓声色，世俗寻常安可识。相待出处古皆然，莘渭依稀见遗迹。
赠郑璧润钱唐训导
作者：陈政
朝代：明

圣主崇文教，儒官简俊才。日边鸣铎去，秋尽讲帷开。化雨舒桃李，光风被草莱。题诗思令弟，凭雁寄金台。
车遥遥
作者：陈政
朝代：明

自君出门去，驱车涉长道。心送无所言，但愿归期早。如何岁复岁，各在天一涯。行役未有期，相见知何时。东风昨夜生苦恶，万片飞红雨中落。驱车何处逐风尘，远道思君安得闻。
过梅关
作者：陈政
朝代：明

未识梅关路，今朝应马行。祠存贤相泽，亭勒福泉名。古寺藏林影，清猿出洞声。亲庭殊未远，回首不胜情。
送何宗易郎中改官南京
作者：陈政
朝代：明

东风袅袅凤城春，万里乡还此送君。明晦有期东海月，卷舒无意北山云。翠交庭草閒中趣，白战诗题醉后分。饭有鱼羹随处乐，临岐何用叹离群。
送夏处士归浙
作者：陈政
朝代：明

秋风逗江渚，秋水有馀清。感此深秋时，惕然伤别情。遥持一樽酒，饯君东南城。令器金闺彦，朋游尽豪英。临流为君歌，锵锵金玉声。眷彼中林鸟，拂然起孤征。众鸟恋故林，交交飞且鸣。人生各有志，岂在利与名。惟有杯中酒，可以慰平生。
送陈贡士入南京太学将归杭州
作者：陈政
朝代：明

蜚英谁道困文场，玉陛亲题御墨香。千里客程趋白下，五更乡梦忆钱塘。吴山欲雨云连屋，浙水将潮月满航。知尔久怀经济术，早敷长策献明光。
途中漫兴
作者：陈政
朝代：明

樱桃郁李间山茶，二月西行饱看花。雨暗鼠场孤客馆，烟横猪洞几人家。路盘谷口泥偏滑，城绕山头堞尽斜。弭节不胜回首处，五云东北是京华。
题梅轩卷
作者：陈政
朝代：明

轩前梅花开几枝，远来速我梅轩诗。浩然穷死逋仙逝，落笔恐被梅花疑。梅花自是江南物，铁石肝肠冰雪质。罗浮别后今几年，梦里犹疑见颜色。何当樽酒造华轩，濡毫申牍心悠然。人间万卉何足数，坐对寒香诗百篇。
题竹赠人
作者：陈政
朝代：明

岭外冰霜操，同盟几岁寒。持将赠君去，莫作画图看。
题陈廷器江山胜览
作者：陈政
朝代：明

曲士徇迂俗，达人称上流。所以谢安石，嚣然乐佳游。伟哉司马长，声迹半九州。雅度既推重，史才良独优。素心在山水，欲为斯人谋。今世廖元昭，家居湘水头。由历抵上国，依稀见前修。我当访君术，扁舟效王猷。
黄鹤楼图为岑知府题
作者：陈政
朝代：明

黄鹤高楼迹已芜，谁传景象入斯图。仙人一去世莫识，黄鹤不来谁为呼。鄂渚春回湘树匝，洞庭云尽楚山孤。题诗独羡崔夫子，对景思乡信不无。
赠王君日斋见召乡饮
作者：陈敬、黄如黄
朝代：明

正月十三江上行，荣赍盛典俨天颜。礼迎耆硕鳌台表，声重誉髦太学间。有美衣冠瞻洛社，无瑕璧玉耀商山。日来华宴趋跄处，宾主东南见二难。
元夕赐观灯应制五首
作者：陈敬宗
朝代：明

皓月金门夜，和风玉殿春。云移三岛近，灯簇万花新。天仗临丹扆，星桥接紫宸。中官宣德意，宴赏及群臣。紫禁疏钟静，高城刻漏传。五云迎宝盖，万户缀金莲。琼醴行仙席，龙盘进御筵。教坊呈百戏，齐过玉阶前。剑佩青霄近，峰峦翠阁重。花明金幄月，香度玉楼风。拜舞诸蕃集，欢娱万国同。遥闻歌吹发，五色庆云中。紫陌连清禁，彤楼接绛河。九门星彩动，万井月华多。宝炬通宵晃，鸾笙协气和。臣民涵圣泽，齐唱太平歌。山拥金鳌壮，云盘彩凤来。星河随斗转，珠阙倚天开。欢洽春声遍，恩从淑气回。愿歌《鱼藻》咏，长奉万年杯。
元夕赐观灯应制五首·其一
作者：陈敬宗
朝代：明

皓月金门夜，和风玉殿春。云移三岛近，灯簇万花新。天仗临丹扆，星桥接紫宸。中官宣德意，宴赏及群臣。
元夕赐观灯应制五首·其三
作者：陈敬宗
朝代：明

剑佩青霄近，峰峦翠阁重。花明金幄月，香度玉楼风。拜舞诸蕃集，欢娱万国同。遥闻歌吹发，五色庆云中。
元夕赐观灯应制五首·其二
作者：陈敬宗
朝代：明

紫禁疏钟静，高城刻漏传。五云迎宝盖，万户缀金莲。琼醴行仙席，龙盘进御筵。教坊呈百戏，齐过玉阶前。
元夕赐观灯应制五首·其五
作者：陈敬宗
朝代：明

山拥金鳌壮，云盘彩凤来。星河随斗转，珠阙倚天开。欢洽春声遍，恩从淑气回。愿歌《鱼藻》咏，长奉万年杯。
元夕赐观灯应制五首·其四
作者：陈敬宗
朝代：明

紫陌连清禁，彤楼接绛河。九门星彩动，万井月华多。宝炬通宵晃，鸾笙协气和。臣民涵圣泽，齐唱太平歌。
山居春日步苏长公陈州诗韵
作者：陈文政
朝代：明
体裁：七言律诗

苦雨连绵懒去游，萧骚何物破春愁。玲珑俊舌枝头啭，的砾清渠竹外流。斗酒双柑听柳陌，幅巾一杖憩汀洲。人生如寄须行乐，却愧悲吟苦楚囚。
斋头蔷薇花
作者：陈文政
朝代：明
体裁：五言绝句

色自珠霞染，香凭晓露传。春深渐寒落，收入到诗笺。
新篁近榴村
作者：陈文政
朝代：明
体裁：五言绝句

猗猗匀粉时，劲节已清邵。此君友贞松，不耐榴花照。
观瀑作
作者：陈文政
朝代：明
体裁：七言律诗

飞涛直落势飞雄，崖壑争鸣震碧空。映日常留千丈雪，为霖直借一帆风。山腰玉练何年系，天上银河此处通。不到匡庐观望后，哪知别有画图工。
怀远堡和韵
作者：陈文沛
朝代：明
体裁：五言律诗

峭壁楼危石，徒杠漫远沙。河流随溜曲，树影逐风斜。客枕移更鼓，乡愁起暮笳。官斋何寂寞，邻舍两三家。
偷乐园
作者：陈文烛
朝代：明
体裁：五言律诗

故人此良晤，稚子共山殽。雨后惊鱼跃，风来乐鹳巢。花容浮槛砌，春色满林梢。更忆耆英会，天涯向系匏。
南山横练
作者：陈文烛
朝代：明
体裁：五言律诗

不是黄牛峡，还同白马奔。惊涛绝汉水，匹练下吴门。解佩风应远，浮萍迹尚存。当年击楫者，感慨在中原。
夕佳楼
作者：陈文烛
朝代：明
体裁：七言律诗

春深莫问夜何其，况上危楼景更奇。星带山光浮碧汉，月随帆影倒清卮。桃花浪涌滕王阁，芳草烟迷孺子祠。今夕正佳人正好，倚栏沉醉斗杓移。
大中丞梅墩邵公招登黄鹤楼
作者：陈文烛
朝代：明
体裁：七言律诗

平生登览好楼居，黄鹤丹梯接太虚。湘浦峰回衡岳雁，君山秋老洞庭鱼。听来铁笛仙风旧，醉倒金沙客鬓疏。今昔长安无远近，乡关落日渺愁予。
寄怀家叔时官黎平
作者：陈文烛
朝代：明

音书南望暮云低，官舍萧萧对五溪。衡雁北来飞不尽，不知曾过夜郎西。
灵福观晨钟
作者：陈文烛
朝代：明
体裁：五言律诗

古鼎香初散，深林钟自鸣。宫商随法鼓，风雨杂泉声。浩劫何年造，登临此日情。黄庭如可诵，从此学无生。
送别
作者：陈文烛
朝代：明
体裁：五言绝句

落日青丝骑，西风白苧词。广宁门外柳，折尽向南枝。
送杨惟乔侍御北上
作者：陈文烛
朝代：明
体裁：五言律诗

驿路飞新雨，荒亭落晚风。赐环霄汉上，击楫大江中。此地曾留犊，都人尚避骢。春华今又半，尊酒几时同。
送陈仁甫太史使楚
作者：陈文烛
朝代：明
体裁：五言律诗

玉署承天遣，桐圭锡帝封。浮湘即司马，作赋是元龙。春尽寒江雨，潮回故国钟。禹碑如可辨，还上祝融峰。
黄蓬山
作者：陈文烛
朝代：明
体裁：七言律诗

黄蓬山势接蓬湖，湖上青山近有无。落日荒台屯鲁肃，大江流水下周瑜。冈峦连络牵瓜蔓，烟雨参差列画图。今古战场堪一醉，林间春鸟唤提壶。
黄鹤楼二首·其一
作者：陈文烛
朝代：明
体裁：七言律诗

古今楼头几醉醒，不堪踪迹问山灵。梅花雨气飞江汉，青草波光接洞庭。徙倚恨无黄鹤翼，临峰空有白云亭。莫言好景浑难赋，鹦鹉愁从笛里听。
黄鹤楼二首·其二
作者：陈文烛
朝代：明
体裁：七言律诗

仙人乘鹤何年去，冉冉烟云护碧窗。鸿雁汀洲堪砥柱，龟蛇山色远横江。秋风吹落寒生笛，明月呼来酒满缸。谁问上头诗更好，醉中光景只无双。
柳枝词
作者：陈文璧
朝代：明
体裁：词

绿柳条长拂玉栏，华清宫露几曾乾。辇声只向花边去，月白纷纷树影寒。
答子安游定山黉塔湾诗仍叠前韵
作者：陈文纬
朝代：明

烟霞何处认轻痕，郭外青山斜抱村。幽谷风清醒蝶梦，乔松麟动引龙魂。翠凝秀竹凌霄汉，云拥丛林锁寺门。诗酒清狂天亦小，何妨五岳视如墩。
厓山
作者：陈文辅
朝代：明

禾黍离离满故墟，更堪黄幄尽南居。华风扫地真阳九，胡焰薰天亦闰馀。寒浪愤吞千古恨，断厓腥染几行书。哀歌一曲慈元下，当日雍门恐未如。伤心国步艰难际，安得中兴似少康。海寓徒闻频击楫，宸居无复更垂裳。尘蒙凤辇应难洗，风折龙旗不解扬。胡虏只今何处在，厓山千古自苍茫。
厓山·其一
作者：陈文辅
朝代：明

禾黍离离满故墟，更堪黄幄尽南居。华风扫地真阳九，胡焰薰天亦闰馀。寒浪愤吞千古恨，断厓腥染几行书。哀歌一曲慈元下，当日雍门恐未如。
厓山·其二
作者：陈文辅
朝代：明

伤心国步艰难际，安得中兴似少康。海寓徒闻频击楫，宸居无复更垂裳。尘蒙凤辇应难洗，风折龙旗不解扬。胡虏只今何处在，厓山千古自苍茫。
歌者以西施舞侑觞
作者：陈时
朝代：明
体裁：七言绝句

巧将歌舞学西施，宛见吴宫第一枝。秪恐当时浣纱处，风流翻不似今时。
挽贞烈为林惶春妻徐氏作
作者：陈时政
朝代：明

嫠岭当年紫气弥，玉人引义自明时。矢心惺语双环在，附耳幽情尺练知。诀母簪留冰骨古，荣夫花带雪香奇。世间不少男儿事，回首孤标绪正蕤。
云泉寺
作者：陈时雨
朝代：明
体裁：七言律诗

路入烟霞一径通，春来幽赏叩禅宫。云开叠嶂千鬟秀，泉浸方塘一镜空。花影楼台閒白昼，松声涧壑满清风。潮音阁上诗怀壮，沉醉骚人紫翠中。
古山寺
作者：陈时雨
朝代：明
体裁：七言绝句

水寒钵底来龙卧，云暖庭前看鹤翔。半榻松风吹梦醒，六时花雨沃心凉。
一路
作者：陈昂
朝代：明

一路颇幽闲，行行又几湾。微茫听竹籁，次第较花颜。林壑千层瀑，茅堂四面山。卜居如得此，日日闭柴关。
不离西阁
作者：陈昂
朝代：明

雨余无一事，虽午户犹关。低干禽多睡，残书蠹不闲。推窗又见日，散发且看山。阁外谈生计，应须老友还。
二十七日立秋夜作
作者：陈昂
朝代：明

是夜秋相见，律归夷则中。草心蒙白露，衣领受凉风。舞觉蜻蜓爽，声添蟋蟀工。吾其先散发，作赋答天公。
入清流山宿云庵访忠公
作者：陈昂
朝代：明

虽愧许玄度，远寻支道林。溪光围净室，山色证禅心。落日飞黄叶，寒风定远禽。对床两知己，十载怅分襟。
关吾道
作者：陈昂
朝代：明

物物关吾道，予情即若情。泥衔飞燕去，花抱仰蜂行。浪染秋沙白，云妆晚巘明。衰年赖酿黍，方法似生成。
冬日双林寺（时予家于豫章）
作者：陈昂
朝代：明

可见无人境，门前与世分。钟声停半壑，水面湛孤云。宿火灰中陷，邻舂雨外勤。豫章二百里，消息不相闻。
初冬梦燕子矶
作者：陈昂
朝代：明

霜来风遂惨，西谷冻残晖。汉水鱼将聚，洞庭柑渐肥。他乡愁易结，寒夜梦先归。稍待江平稳，舟寻燕子矶。
初归跃马涧招长干忠公
作者：陈昂
朝代：明

万事不如意，方知无事闲。傍墙分暖日，移榻就春山。黄鸟飞初下，清泉汲正还。题书寄开士，带月掩柴关。
吴中春暮寄友
作者：陈昂
朝代：明

劳矣条风力，吹成万绿稠。杨花衔小燕，荇带曳轻鸥。别后多乡梦，贫深悲旅愁。东吴三月路，破碎黑貂裘。
坐久
作者：陈昂
朝代：明

一生既错料，万事遂飘零。妻子动相谪，诗书竟不灵。哀哀何处雁，脉脉隔溪萤。坐久西风急，寒天尚未青。
坐法药寺楼
作者：陈昂
朝代：明

楼居固所好，安可对斜阳。天外连芳草，云边望故乡。双星分四野，一雁应初霜。满目蘋风起，扁舟意敢忘。
城破领老妻逃入仙游胡岭二首
作者：陈昂
朝代：明

丧乱余生在，饥寒何所投。昼逃闻鬼哭，夜窜望仙游。有径风先惨，无山鸟肯留。老妻向天问，盗贼几时休。触目惊犹故，逢茅伏自遮。扶行衣尽刺，衰削面如瓜。桥断深宜厉，途昏曲恐差。斜风飘细雨，啼杀未栖鸦。
城破领老妻逃入仙游胡岭二首·其一
作者：陈昂
朝代：明

丧乱余生在，饥寒何所投。昼逃闻鬼哭，夜窜望仙游。有径风先惨，无山鸟肯留。老妻向天问，盗贼几时休。
城破领老妻逃入仙游胡岭二首·其二
作者：陈昂
朝代：明

触目惊犹故，逢茅伏自遮。扶行衣尽刺，衰削面如瓜。桥断深宜厉，途昏曲恐差。斜风飘细雨，啼杀未栖鸦。
夏日东林寺
作者：陈昂
朝代：明

欲寻神运殿，一径尽莓苔。钟响日先落，溪荒月少来。大都身后事，难免劫余灰。千载相逢晚，白莲不再开。
夕阳道上
作者：陈昂
朝代：明

宇宙一搔首，秋残未暇论。天涯款段马，雨后夕阳村。叶抱初霜病，鸦招半菽魂。渡头灯火起，此际赖匏樽。
夜泊
作者：陈昂
朝代：明

此地知何处，扁舟系小亭。孤村低卧水，野屋大于瓶。却少犁锄乐，尚余锋镝腥。白头万里客，仰愧老人星。
天问
作者：陈昂
朝代：明

春光从到后，物物露春情。雨养枯泉活，烟医病草生。梁间添乳燕，柳外啭新莺。一饱将天问，何时愿可成？
客中春暮
作者：陈昂
朝代：明

不见春和候，开门失翠微。莺声悲冻在，花气怨春稀。地远谁修禊，山深未试衣。故园怜久别，合眼即能归。
宿双溪铺
作者：陈昂
朝代：明

不有双溪宿，能知孤客情。山川沉月色，天地变秋声。华发明残烛，疏星滞五更。出门纯鸟道，肯信马蹄轻。
宿江边阁
作者：陈昂
朝代：明

暝色江边阁，行吟易断魂。风前两岸叶，月下一声猿。夜哭谁家妇，寒号何处村。洞庭春水动，雇艇去荆门。
小至
作者：陈昂
朝代：明

天涯除客子，何者却飘蓬。病待微阳起，诗怜小至穷。峰阴分鬼火，溪北断渔筒。闷坐梅花下，吹来酿雪风。
少出
作者：陈昂
朝代：明

少出无乃癖，因之不觉非。纷华归世界，天地散春晖。飞翠胶莺坐，游丝系燕归。杨朱歧路际，南北易沾衣。
岁暮书所见
作者：陈昂
朝代：明

老苍到此际，无意作冬天。山冻颜先活，冰悬腹不坚。雪飞勾细雨，春近逼残年。若与梅花隔，斯愁未坦然。
归舟月下寄友
作者：陈昂
朝代：明

万里南归客，风前五两鸣。荻苗沛秋水，霜信急前程。流落怜妻子，饥寒仗友生。遥遥天上月，此夕最关情。
愁坐
作者：陈昂
朝代：明

兀坐愁何事，方方八节滩。孤村浮水上，一雁叫江干。谁挂仰天瓦，空扳下坂丸。邻家来冀北，翘首问长安。
挂帆
作者：陈昂
朝代：明

挂帆雨霁后，风亦息颠狂。去鸟冲烟白，归云压日黄。阑凭悬楚岫，柁转失浔阳。九派滔滔急，朝宗意颇长。
日暮遣闷
作者：陈昂
朝代：明

欲尽西倾日，全低东去天。雪峰沉万籁，监井淡孤烟。故国兵戈后，他乡冻馁年。寥寥今夜客，道自洞庭边。
早发
作者：陈昂
朝代：明

亦知挂席便，遂听棹歌行。病叶星前色，新蝉露里声。稍分山影出，遥见海潮明。舟子呼同侣，潮头渐渐生。
暑夜与葛九惟善步信州浮桥
作者：陈昂
朝代：明

与子立河麋，于时暑渐歇。一鸣峰杪钟，遂见沙头月。村火射偏红，萤灯飞欲没。安得绪风凉，凉风吹濯发。
暮春题瀼西新赁草堂
作者：陈昂
朝代：明

峡口联江口，山乡亦水乡。春来容膝屋，云倚及肩墙。旅食亦求静，偷生且善藏。瀼西居颇适，好赋反骚章。
有令赋残荷遂口占
作者：陈昂
朝代：明

万木方零落，荷先叶自伤。既圆应有破，久翠渐多黄。盖或随波荡，茎犹惹露香。蓐收无赖日，恼杀两鸳鸯。
残秋落日
作者：陈昂
朝代：明

败叶如相约，时时竞远飞。露浓秋欲去，寒急市先稀。天变扬沧海，山昏失翠微。鸣鸦千百点，为我送将归。
江南旅情
作者：陈昂
朝代：明

日落青溪栅，潮平白鹭洲。林深常似雨，江静易生秋。凉月来天外，明河俯渡头。飞飞鸿雁影，不见尺书留。
江澨
作者：陈昂
朝代：明

江澨风难静，关头岚尚迷。天河明一雁，鼓角乱群鸡。飞将今安在，妖星久未低。偷生垂老日，身世寄涂泥。
沙市
作者：陈昂
朝代：明

此乡如地肺，一望渺无山。春在楼台里，江浮花鸟间。荆州不愿识，王粲未能还。渔钓堪糊口，柴扉昼亦关。
泊云安
作者：陈昂
朝代：明

短褐丝丝断，为冬不亦难。芦花装被暖，枫叶受霜干。溪日恩终厚，山风势未寒。此间多美酒，生计卜云安。
游山归途口占
作者：陈昂
朝代：明

山固飞黄叶，回途秋洒然。禽声留落日，驴背稳衰年。寒瀑缨林谷，晴溪镜水天。何人吹铁笛，随我过前川。
湖面
作者：陈昂
朝代：明

湖面初秋色，清如镜里清。潮来飞白鹭，烟至织黄莺。虹学美人出，风为少女行。此间尘不到，身世两忘情。
濠州道中
作者：陈昂
朝代：明

清晨迷野渡，春水正茫然。淮泗如浮地，荆涂欲挡天。风花林外舞，客梦马头圆。匹鸟能高举，云端故不旋。
白云岩晚归道中
作者：陈昂
朝代：明

一得高僧论，归途落日中。鸠筇迎霁月，渔笛唤凉风。是象渐欲暝，有生能不空。迷心如可悟，身世付秋蓬。
白帝城月下在路
作者：陈昂
朝代：明

马体汗如雨，余应有苦辛。独支天外路，易困斗南人。乳虎游斜日，苍猿聒暮春。那期故国月，白帝照悬鹑。
秋上白帝城登白帝楼
作者：陈昂
朝代：明

石壁将天压，山楼反不奇。英雄云散后，烟霭日斜时。碧涧秋光老，青林鸟梦宜。樽前多感慨，衰柳已先知。
移居巴陵
作者：陈昂
朝代：明

此即巴丘戍，相传鲁肃城。古今余往事，兵火剩残生。楚水为渔便，湘湄赖舌耕。地灵如获托，亦足寄遐情。
羁旅无聊自嘲
作者：陈昂
朝代：明

世态久方见，人生已浪过。长鸣学蜀帝，善泪像湘娥。雨掩春山重，江埋宿雾多。紫貂裘敝尽，季子不归何。
行歌偶成
作者：陈昂
朝代：明

岸涨潮初起，帆开风正匀。偷生今老耄，避地久吴秦。留眼看明世，行歌混逸民。远师陶靖节，漉酒用乌巾。
行至杨子县寄茅山道士
作者：陈昂
朝代：明

我行杨子县，此路有谁同。堤上时时雨，帆边飒飒风。金从结客尽，诗为落花穷。句曲云何白，看云怅望空。
贵忘
作者：陈昂
朝代：明

野桥亦浅促，朝徙水云乡。浦近寻鱼腹，山佳问麝香。仗龟行度口，养鹤畏分粮。莫把愁肠结，衰年在贵忘。
赠叶秀才
作者：陈昂
朝代：明

壮老贫犹故，斯愁不易捐。卖文聊旦旦，僦屋且年年。酒负今生债，诗留异代缘。夜长如不晓，切莫怨苍天。
过涪州
作者：陈昂
朝代：明

寥落一涪州，惊心几度游。屡更新地主，不改旧沙鸥。片月穿仙岭，微云止戍楼。山山寒气甚，夜半拥重裘。
过陈州宿小庵
作者：陈昂
朝代：明

一雨荒精舍，孤吟见早霜。禽寒移密树，萤湿定疏篁。入洛空携赋，过陈易绝粮。不眠数更点，二十五声长。
还家晚坐
作者：陈昂
朝代：明

最厌长为客，还家秋雨中。饥容叹妻子，败叶理梧桐。俗觉今时换，人怜前辈空。青青一双眼，落日送冥鸿。
进云安
作者：陈昂
朝代：明

渐失乌蛮瘴，新逢白帝寒。霜催沙碛奋，风弄叶声干。峰渺孤烟直，江空落日团。布帆报无恙，今夜进云安。
郊原
作者：陈昂
朝代：明

郊原方落日，千里转玲珑。小阜浮波上，遥天覆镜中。葑田齐晚稻，甓社下新鸿。谁染淮南景，秋汀蓼尽红。
野望
作者：陈昂
朝代：明

信步失幽径，凝眸起苦吟。天孤邀旷野，林密引沦阴。病叶因风落，空山欲雨沉。昏鸦何作怪，勉强噪寒林。
镜中
作者：陈昂
朝代：明

镜中双鬓雪，相见更相怜。偃蹇居牛后，敲推敢马前。一家寒露叶，万事暮秋蝉。开口不曾笑，人间八九年。
闲居春闲二首
作者：陈昂
朝代：明

世为沧海客，安有野鸥嗔。开户来新月，留花答暮春。青山歌送鸟，白眼醉看人。此外生涯事，君其问水滨。春水倚天长，春云入径香。梨花衔燕子，荇蒂戏鸳鸯。白苎朝初试，清言世易忘。冠缨如可濯，一笑过沧浪。
闲居春闲二首·其一
作者：陈昂
朝代：明

世为沧海客，安有野鸥嗔。开户来新月，留花答暮春。青山歌送鸟，白眼醉看人。此外生涯事，君其问水滨。
闲居春闲二首·其二
作者：陈昂
朝代：明

春水倚天长，春云入径香。梨花衔燕子，荇蒂戏鸳鸯。白苎朝初试，清言世易忘。冠缨如可濯，一笑过沧浪。
闻戚将军将至领老妻从万山中往镡州赋二首
作者：陈昂
朝代：明

未必妖星坠，应怜瘴岭迷。支撑寻鸟道，曲折步渔溪。时事多无据，音书少有题。十年群盗剧，窜伏泪长啼。元帅闻将至，七闽徯后秋。欲回上帝怒，先复匹夫仇。献馘鲸波上，招魂剑水头。残生留眼看，平复旧神州。
闻戚将军将至领老妻从万山中往镡州赋二首·其一
作者：陈昂
朝代：明

未必妖星坠，应怜瘴岭迷。支撑寻鸟道，曲折步渔溪。时事多无据，音书少有题。十年群盗剧，窜伏泪长啼。
闻戚将军将至领老妻从万山中往镡州赋二首·其二
作者：陈昂
朝代：明

元帅闻将至，七闽徯后秋。欲回上帝怒，先复匹夫仇。献馘鲸波上，招魂剑水头。残生留眼看，平复旧神州。
闽南登楼
作者：陈昂
朝代：明

切莫凭楼望，令人更惨凄。战场多鬼哭，息壤聚乌啼。黄雾埋城郭，寒风死鼓鼙。深林巢燕子，来往亦衔泥。
雨后天晴放舟下峡
作者：陈昂
朝代：明

雨后虹方挂，晴来雾始收。风光明翠岫，江色淡新秋。返照薰残湿，寒潮踏急流。放舟下三峡，定醉仲宣楼。
风色
作者：陈昂
朝代：明

风色一以变，林光反不禁。黄姑依淡月，白帝动清砧。万里无家客，孤灯独坐心。予行濡且滞，舟楫岂难寻。
黄山早行
作者：陈昂
朝代：明

客心悬远路，四鼓出重关。古庙神灯入，虚岩鬼火闲。有烟迷白屋，将雨失青山。不觉凉飙起，飞萤渐渐还。
买臣负薪图
作者：陈昌
朝代：明
体裁：七言绝句

出山尘土入山云，斫尽青山几担春。便是会稽乘五马，也应羞见后车人。
云石
作者：陈昌
朝代：明

谢却红尘懒出山，片云孤石伴身閒。散堆花径何须砌，深护柴扉不用关。曾见白羊朝化去，惯看苍狗暮飞还。此中便是华阳景，谁道华阳隔世间。
仕女戏婴图
作者：陈昌
朝代：明

妆罢红绵玉镜台，花前含笑戏婴孩。分明五采丹山凤，飞入春风掌上来。
仙山城楼
作者：陈昌
朝代：明

芙蓉城阙倚朝霞，十二瑶台帝子家。绛节霓旌何处去，碧桃开落几番花。
兰玉轩为刘世亨题
作者：陈昌
朝代：明

种花须种兰，兰香颇清远。采采被菉葹，安能浼幽艳。种树须种玉，玉性颇温润。抵鹊奚足多，连城价难论。玉可藉旒缫，兰可充佩帏。所以古君子，比德良自宜。
兰竹图
作者：陈昌
朝代：明
体裁：七言绝句

鹧鸪飞处雨斑斑，一去銮舆窅不还。日暮东风芳草绿，更无人上望夫山。
兰竹石图
作者：陈昌
朝代：明

鹧鸪声里雨班班，一去銮舆杳不还。日暮东风芳草绿，无人更上望夫山。紫茎绿叶谩纷纷，鶗鴂声中欲断魂。回首楚湘春水阔，不知何处望王孙。
兰竹石图·其一
作者：陈昌
朝代：明

鹧鸪声里雨班班，一去銮舆杳不还。日暮东风芳草绿，无人更上望夫山。
兰竹石图·其二
作者：陈昌
朝代：明

紫茎绿叶谩纷纷，鶗鴂声中欲断魂。回首楚湘春水阔，不知何处望王孙。
关山月
作者：陈昌
朝代：明
体裁：五言律诗

洛水千门月，流光满绮罗。曈昽悬碧汉，潋滟濯金波。远戍羁栖久，空闺怅望多。关山遮不断，夜夜落交河。
和澉浦李千户韵
作者：陈昌
朝代：明

虬髯年少羽林郎，曾侍先皇伐鬼方。玉帐风高围壁垒，牙旗云冷卓沙场。非关卫霍功勋大，自是孙吴计策长。料得将门原有种，麟台图像晓苍苍。
夜宿松陵
作者：陈昌
朝代：明
体裁：七言绝句

扁舟遥溯五湖流，迟日牙樯阻石尤。夜静松陵城上月，依依清影落寒沟。
太公钓鱼图
作者：陈昌
朝代：明

炮烙烟生醢鄂侯，人心天命已归周。如何未入非熊兆，尚向磻溪下直钩。
奉谢杨同府惠笺
作者：陈昌
朝代：明
体裁：古风

九龙煖吐沈香水，洗出金盆雪花纸。半点纤尘不敢污，分明只隔珠宫里。冯夷南来骑大鹏，倒握雷斧驱雷丁。夜深偷入娑竭窟，琤琤斲碎玻瓈冰。初疑鲛绡脱机杼，又疑白茧离霜杵。一幅开来一幅新，压倒寻常千万楮。东倭玉版不足称，西蜀薛涛空有名。连城重价人莫识，千金抵换犹嫌轻。伊昔黄门蔡伦造，鱼网麻头尽称好。尔来八万四千秋，流落人间为至宝。至宝原来不易逢，君侯得自波斯中。一朝分赐到茅屋，阴崖便觉春融融。从此光芒动星斗，欃枪乱落旄头吼。欲脩五凤文明楼，不是公输运斤手。况今作者多如云，腾蛟起凤何纷纷。长杨献赋总班马，去去好策凌烟勋。既无五色锦绣段，又无一双青玉案。负侯之德良亦深，一度开缄一汗颜。愿侯早晚登三台，大展济世经纶才。熙熙玉烛调春台，一瓢甘雨从天来。普令四海消炎埃，千年泰运重重开。
存素堂为钓滩郑璠赋
作者：陈昌
朝代：明

登山莫登兮太行，过峡莫过兮瞿塘。太行羊肠路九曲，前车未倾后车覆。瞿塘风浪高于山，往往能沈舟万斛。何如存素心自足，终岁无荣亦无辱。青蔬种熟五亩园，绿萝结就三间屋。裁夏箨兮为冠，制秋荷兮为服。风姿皎若冰壶清，宁肯纷纷溷流俗。有时醉击土鼓兮歌豳风，有时醒捧洼樽兮饮溪渌。但得安贫随所欲，一任朱门厌粱肉。君不闻吴子胥，功成败越栖会稽。云何竟赐属镂剑，遗尸溅血乘鸱夷。又不闻秦李斯，掀天相业何巍巍。一朝云阳受诛戮，却思上蔡东门时。古来英雄人，得丧尽如此。有功何足云，有势何足恃。但将存素当良田，毌使嘉苗混丰芑。
孤凤行
作者：陈昌
朝代：明

丹山两鸣凤，五彩好羽仪。朝饮玉池冰，暮栖琼树枝。一飞九千仞，鸣声何喈喈。自从故雌毙，其雄错莫无光辉。天寒岁晚竹花死，凤兮凤兮将安归。
宫人望月图
作者：陈昌
朝代：明

龙脑香消宝钏温，梨花明月淡黄昏。自缘妾命生来薄，非是羊车不到门。
寓古
作者：陈昌
朝代：明

君不见唐家开元全盛时，长安坊中卖饼师。有妻淑德颇温润，一朝选作宁王妃。身居椒房岂不乐，紫云步障流苏幕。岁时忽遇旧良人，红泪飞花泫然落。又不见荀奉倩，经年不见同心面。青鸾镜破难再圆，中夜相思寄哀怨。人生伉俪如鸳鸯，岂知中道成参商。伯劳东飞燕西去，黄姑织女空相望。空相望，向何处。长歌一曲白头吟，花落棠梨泪如雨。
屈原渔父图
作者：陈昌
朝代：明

一从恩谴出銮坡，辞却襄王到汨罗。渔父不知忧国恨，相逢但和濯缨歌。
徐济民见访
作者：陈昌
朝代：明

鹦鹉湖头泊钓槎，杏林仙子到仙家。陈蕃下榻缘徐子，管仲寻盟为叔牙。鱼向荻花江上买，酒从杨柳渡头赊。相逢莫谓贫相弃，共剪青灯话岁华。
悼沈公礼太守
作者：陈昌
朝代：明

多病休文减带围，一官迢递岭南归。双鸾赐诰恩犹在，五马行春事已非。黄菊半篱閒暮雨，紫荆双树自春晖。从今懒过西州路，只恨平生故旧稀。
惜去青船杨同府命作
作者：陈昌
朝代：明

东南岛夷居海中，鸡鸣夜半扶桑红。何年徐福来仙药，至今宗派传无穷。平居自负乘潮惯，累岁频年作边患。来如鬼蜮少人知，去若乌鸢忽惊散。堂堂天朝临九州，虎头将军材且优。号令一出重山岳，突上万斛龙骧舟。风樯阵马不可遏，烈火飙驰星箭发。穷追极讨际三韩，要使根株尽巢穴。归去中流扬凯歌，揭天画鼓喧灵鼍。搥牛酾酒遍行飨，三军鼓舞欢声多。乃知圣明今用武，不在深沟与高垒。乘机应变捷有神，万斛龙艘最轻利。况逢四海为一家，东踰若木西流沙。寸天尺地皆入贡，梯航玉帛来京华。如何黑子弹丸地，尚学怒螳奋双臂。跳踉贾勇当车前，安得不成齑粉碎。龙骧兮龙骧，尔能禦海安边疆。一朝遽作断沟弃，使我抆泪含悲伤。君不见晋朝王师破吴日，万橹千艘一时集。横江铁锁竟销沈，独数龙骧功第一。
感怀用吴克温太史韵
作者：陈昌
朝代：明
体裁：七言律诗

小窗灯火客愁多，未饮先酣怪酒魔。五十功名成潦倒，廿年交谊藉渐磨。漫论明月清风价，谁和阳春白雪歌。几度欲归归未得，一身牢落竟如何。
拟古
作者：陈昌
朝代：明

绿窗有贫女，年纪方及笄。不复理铅粉，学上流黄机。流黄机头中夜织，万缕千丝望成匹。岂知丝断头绪多，背立孤灯向人泣。一朝媒妁相通辞，嫁为西家荡子妻。荡子仳离不复返，三星在户愆佳期。君不见红颜自古多命薄，愁见花开又花落。
拟古
作者：陈昌
朝代：明

鹑火既云退，零露日以浓。草虫促经纬，鸣我堂之东。昨日发尚玄，今朝已如蓬。人生非金石，安得长寿终。不如饮美酒，委身大化中。
暮春写怀
作者：陈昌
朝代：明

风风雨雨禁烟时，过尽春光总不知。桃李野垣花落早，蘼芜江国燕来迟。夜深檐溜寒无寐，日晏厨烟湿未炊。多少同年皆显达，独惭衰朽困天涯。
暮春寄友人
作者：陈昌
朝代：明
体裁：七言律诗

风风雨雨禁烟时，过尽春光总不知。桃李野墙花落早，蘼芜江国燕来迟。夜深檐溜寒无寐，日晏厨烟湿未炊。裘马蹁跹自年少，独惭衰朽困天涯。
杂诗
作者：陈昌
朝代：明
体裁：古风

秋夜一何长，西风清且凉。阿阁交重轩，雕棂起中央。上有秦氏女，所思在朔方。朱弦发妙曲，窈窕激清商。一弹有馀叹，四顾心徬徨。徬徨亦何之，仰见明月光。不惜岁序晚，但恨川无梁。同心且离隔，苦音谁见详。
桃花白头公
作者：陈昌
朝代：明

小桃花谢又花开，閒却当初玉镜台。为问白头花底鸟，刘郎去后几时来。
桧树提壶
作者：陈昌
朝代：明

不到临邛市上沽，春禽终日叫提壶。绿阴遮满城南路，忘却文君旧酒垆。
棠梨白头公二首·其一
作者：陈昌
朝代：明
体裁：七言绝句

唐家羯鼓寝园空，犹有棠梨一树红。幽鸟似关兴废事，白头无语立东风。
江湖胜览
作者：陈昌
朝代：明

笔床茶灶寄生涯，来往烟波到处家。帆影拂云过九泽，猿声啼月下三巴。黄陵庙古多春草，白帝城空有暮鸦。寂莫不须伤往事，且沽樽酒涴梨花。
泰山
作者：陈昌
朝代：明

五岳岱居长，自古称泰山。巍然表东极，可望不可扳。七十二代君，封建犹孱颜。中有玉册书，窃弄造化关。读之可毛羽，升仙谅非难。
海棠白头公
作者：陈昌
朝代：明
体裁：七言绝句

天宝繁华事已休，銮舆西幸剑门游。野棠零落春无主，啼得山禽也白头。
玩月图
作者：陈昌
朝代：明

楚天空阔暮云收，银汉无声淡欲流。十二栏干明月夜，人间看得几中秋。
瞻绿轩
作者：陈昌
朝代：明

朝歌湘灵曲，暮吟卫武诗。绿竹久不见，俛仰令人思。绿竹猗猗今在目，千竿万竿森似束。月来琐碎影筛金，风过玲珑声戛玉。初疑家居渭水濆，又疑身住淇园村。鹧鸪朝朝叫阴雨，凤皇夜夜宿寒云。红尘半点不能入，苍雪寻常随衣湿。六逸风流岂足誇，七贤潇洒应难及。客来几度问平安，旋挑紫笋煎龙团。阳春白雪有佳句，往往留在青琅玕。如此轩居良不俗，此君相对温如玉。何须更种海棠花，西园夜夜烧银烛。
秋蝶
作者：陈昌
朝代：明

秋来风露渐凄凉，色褪宫黄粉褪香。不比未央年少日，一双飞上玉钗梁。
竹泉
作者：陈昌
朝代：明

竹里清泉竹外溪，隐居浑似浣花西。年深不问苍龙蛰，夜静常留彩凤栖。十亩浓阴漙翡翠，一泓寒碧浸玻璃。有时煮茗诗成处，就向琅玕节下题。
竹石棠梨
作者：陈昌
朝代：明

一片荒凉艮岳峰，竹枝歌罢寝园空。不知龙驾归何处，閒却棠梨一树红。
粉红牡丹
作者：陈昌
朝代：明

东风暗折锦云堆，不待花奴羯鼓催。兴庆池头春宴罢，天香留得九霞杯。
红梅
作者：陈昌
朝代：明

金盘和露捣胭脂，写出江南第一枝。好似太真初睡起，春寒赐浴华清池。
荔枝山鸟
作者：陈昌
朝代：明

茜红衫子玉肌香，南国风流十八娘。若得青禽传信早，不教鼙鼓动渔阳。
葡萄
作者：陈昌
朝代：明
体裁：七言绝句

宴罢瑶池夜未央，归来带得紫云浆。刘郎命薄无仙分，只识金柈露水凉。
蒲萄
作者：陈昌
朝代：明

宴罢瑶池夜未央，归来带得紫云浆。刘郎命薄无仙分，只识金盘露水凉。
衮尘马图
作者：陈昌
朝代：明

雾鬣风鬃汗血过，也曾千里渡流沙。丝缰不受黄门控，閒向东风滚落花。
衮尘马图
作者：陈昌
朝代：明
体裁：七言绝句

雾鬣风鬃汗血騧，也曾千里渡流沙。丝缰不受黄门控，閒向东风滚落花。
贺张百熙60寿联
作者：陈昌
朝代：明
体裁：联

风度端凝，帝待九龄作相；令德寿岂，天生一高司徒。
车胤囊萤
作者：陈昌
朝代：明

莫叹穷经未遇时，绢囊萤火夜光微。他年自有金莲炬，天语从容敕赐归。
车遥遥
作者：陈昌
朝代：明

车遥遥，去何之，丈夫年少轻别离。袖中三尺青蛇跃，立功成名须及时。出门千里万里道，萧飒长亭短亭草。不恨缁尘染素衣，但谋官执金吾早。长安二月千花开，龙楼凤阁黄金台。康庄之衢容九轨，诸侯冠盖纷如雷。知君心恋君恩富，贱妾光阴等閒误。愿君太行云栈无崎岖，遥遥车行复回顾。
进脩斋为彭进士题
作者：陈昌
朝代：明

玄化无停机，四序迭交易。青春几何时，鬓发飒已白。有生穹壤间，满者孰能百。胡为劳其生，汨汨受形役。务学须及时，孳孳在晨夕。尺璧谅非宝，寸阴当是惜。彼哉蚩蚩氓，白首竟何益。擿埴类冥行，伥伥奚所适。周公古圣人，尚能戒无逸。进脩苟力勤，终造圣贤域。
送吴素行之广西
作者：陈昌
朝代：明

广州南望海冥冥，百丈牵江几日程。鲸浪打船风不息，蜃灰涂屋雨初晴。蛮巫祭鬼凭鸡卜，岛寇编氓事象耕。从此海隅成乐土，尉陀焉敢更言兵。
送吴素行之广西
作者：陈昌
朝代：明
体裁：七言律诗

广州南望海冥冥，百丈牵江几日程。鲸浪打船风正恶，蜃灰涂屋雨初晴。蛮巫祭鬼凭鸡卜，岛户编氓事象耕。此去化成皆乐土，尉佗不敢更言兵。
送陈佥宪之京
作者：陈昌
朝代：明

少年通藉向金闺，帝命观风下浙西。三尺龙阿持绣斧，五花骢马凿霜蹄。范滂威望人争仰，桓典声华孰与齐。此日轺车巡已遍，仍陪鸳鹭上丹梯。
送魏汝贤之辽阳
作者：陈昌
朝代：明

朝鲜东去是高丽，若说辽阳更在西。马谷春冰和雪冻，龙城秋草拂云齐。千家明月无砧杵，万垒寒风有鼓鼙。却叹浮生江海客，年来几处听晨鸡。滦河日日北风多，岁晚犹乘一棹过。土屋人家低似垤，壁门军垒小如窝。避人饥鼠偷红粟，呼伴鸣鸿下绿莎。今夜龙沙城外宿，相思其柰故园何。八月龙冈草木凋，名王射猎出天骄。绒绦背日翻金鹘，羽箭穿云落皂雕。得隽未颁红匼匝，割鲜齐进紫蒲萄。阏氏醉倒穹庐底，回首长安月正高。
送魏汝贤之辽阳·其一
作者：陈昌
朝代：明

朝鲜东去是高丽，若说辽阳更在西。马谷春冰和雪冻，龙城秋草拂云齐。千家明月无砧杵，万垒寒风有鼓鼙。却叹浮生江海客，年来几处听晨鸡。
送魏汝贤之辽阳·其三
作者：陈昌
朝代：明

八月龙冈草木凋，名王射猎出天骄。绒绦背日翻金鹘，羽箭穿云落皂雕。得隽未颁红匼匝，割鲜齐进紫蒲萄。阏氏醉倒穹庐底，回首长安月正高。
送魏汝贤之辽阳·其二
作者：陈昌
朝代：明

滦河日日北风多，岁晚犹乘一棹过。土屋人家低似垤，壁门军垒小如窝。避人饥鼠偷红粟，呼伴鸣鸿下绿莎。今夜龙沙城外宿，相思其柰故园何。
送魏汝贤之辽阳三首·其一
作者：陈昌
朝代：明
体裁：七言律诗

海天东去是高丽，若说辽阳更向西。马谷春流和雪冻，龙城秋草拂云齐。千家疏雨无砧杵，万垒寒风有鼓鼙。却叹浮生江海客，百年几处听晨鸡。
送魏汝贤之辽阳三首·其三
作者：陈昌
朝代：明
体裁：七言律诗

滦河日日北风多，岁晚犹乘一传过。土窟人家低似垤，壁门军垒小于窝。避人饥鼠偷红粟，呼伴鸣鸿下绿莎。此去龙沙城畔宿，相思其奈故人何。
送魏汝贤之辽阳三首·其二
作者：陈昌
朝代：明
体裁：七言律诗

晚风立马望中原，遥隔齐州九点烟。部落已非秦日月，幅�犹是汉山川。铜驼荆棘埋荒土，金雁蘼芜接大田。千古兴亡一尊酒，莫将往事问苍天。
醉閒歌
作者：陈昌
朝代：明

君不见夏履癸，宠妺喜。酒池运龙船，糟堤长十里。又不见吴夫差，宠西子。姑苏台上宴良宵，烛光烧云半空紫。彼惟尚色不尚金，穷奢极侈耽荒淫。一朝运去金亦去，国亡家破蘼芜深。何如醉閒翁，花前挂壶酒。呜呜唱铜鞮，款款拍铜斗。醉来一任玉山颓，凉飔吹堕白接䍦。乌飞兔走俱不管，龙争虎斗何曾知。人知醉閒名，不识醉閒意。醉人閒处可全生，醒人忙处遭颠踬。王醉乡，刘中山，吾将与尔同一閒。剖污樽，碎土鼓，饮中八仙齐醉舞。回头却笑楚三闾，留得虚名亦何补。
钩勒竹
作者：陈昌
朝代：明

秋风白战楚江涛，雪捲空山见海鳌。一夜灵妃眠不稳，月明飞佩过湘皋。
陆鲁望像
作者：陈昌
朝代：明

笔床茶灶载孤篷，家住吴江震泽东。斗鸭声沈烟水冷，何人知是陆龟蒙。
陈烈女辞
作者：陈昌
朝代：明

懿彼女萝草，托根空谷中。青青好颜色，相将附长松。长松何矫矫，女萝仍袅袅。同根谅同心，百年愿终保。岂知赋命薄，严霜殒飞藿。长松竟枯死，女萝安所托。上有孤凤巢，中夜声啁啾。岂无他山凤，不如我同俦。同俦日已远，未得成缱绻。天寒音信稀，寤寐空展转。生既无所依，死亦无所归。不如自雉经，同向泉台居。泉台倘相见，庶足偿素愿。昔如单栖鹈，今作双飞燕。我观烈女诗，日落悲风来。欲上望夫石，哀哉首重回。
雪山图
作者：陈昌
朝代：明

万壑千岩冻不开，琼楼玉宇似天台。黄精香冷无寻处，误却刘郎采药来。
雪山图
作者：陈昌
朝代：明
体裁：七言绝句

万壑千岩冻不开，璚楼玉宇似天台。黄精香冷无寻处，误却刘郎采药来。
题思陵竹石棠梨
作者：陈昌
朝代：明
体裁：七言绝句

一片荒凉艮岳峰，竹枝歌罢寝园空。不知龙驭归何处，閒却棠梨满树红。
题戎王出猎图
作者：陈昌
朝代：明
体裁：七言律诗

寒到榆关草木凋，沙场射猎拥天骄。绒绦背日翻金鹘，羽箭穿云落皂雕。得隽未颁红匼匝，割鲜且进紫葡萄。阏氏醉倒穹庐底，回首长城月正高。
题梅泉
作者：陈昌
朝代：明

君不见东家郎，千金买得姚家黄。又不见西家子，万金买得魏家紫。姚黄魏紫虽繁华，金多方才买得花。一朝金尽花亦尽，东家胡蝶飞西家。争似东阳隐君好，不种閒花与閒草。屋头梅树八九株，舍下泉流刚一沼。疏泉种梅梅已成，梅皎洁兮泉清泠。万顷寒光浸明月，一枝疏影涵清冰。翠禽亭亭花外宿，白鸟洋洋波面浴。天然画出西子湖，彷佛移来博罗谷。隐君真能耐岁寒，迥无半点红尘干。或时对花鼓焦尾，或时汲月煎龙团。左招姑射仙，右揖凌波女。翩然跨青鸾，调笑启玉齿。我方受此尘网缠，因风渴想梅花泉。安得饮泉花底眠，我歌君和逍遥篇。抛却宇宙三千年。
题江湖胜览册
作者：陈昌
朝代：明

马卿子，清而癯。狂非狂，迂非迂。不爱养浮丘伯之黄鹤，不爱钓任公子之巨鱼。年来只爱江湖居。江湖风月足清兴，笔床茶灶寻常俱。船头红拂唱巴曲，船尾黄帽歌吴歈。歌吴歈，唱巴曲，妙舞清商间丝竹。白日欢游殊未足，复向黄昏秉银烛。人生处世如白驹，百年过隙何须臾。功名富贵草头露，争如周流四表穷八区。朝发金陵城，暮薄瓜州埠。三山天末耸青螺，二水中流分白鹭。金陵自古帝王州，虎踞龙蟠王气浮。六朝割据不足数，大明建国如金瓯。片帆明月发京口，铁瓮城南试沽酒。扣舷迤逦过南徐，遥望姑苏隔杨柳。杨柳荷花满目生，西施去后有谁争。凭高吊古日将夕，寒山寺里来钟声。钟声悠悠断还续，且向垂虹桥下宿。三高出处但闻名，欲采江蓠奠醽醁。
题道士扇
作者：陈昌
朝代：明

九转神丹已脱胎，麻姑约我到蓬莱。三花树底盘桓久，只待秋风白鹤来。
鸲鹆
作者：陈昌
朝代：明

绿幕黄帘紫府深，甘棠无树不成阴。应知衔得金鱼袋，来向东风送好音。
与伍国开年兄为五簋约吴太史若谷年兄报之以诗和韵纪事
作者：陈是集
朝代：明

肯学浮沉度此生，高人语默自孤清。感怀时切闻声起，作客偏怜投辖情。腊意冲寒将放朵，醉乡为乐且迎倾。侯门大嚼何须数，傲杀山厨饶异鲭。
中岩纪事
作者：陈是集
朝代：明

玉泉洞下留仙谷，伏虎岩前遇吕仙。却怪长公无一字，偏将墨洒佛头边。
为巴令陈石丈遥祝两尊人华诞
作者：陈是集
朝代：明

五羊才子早腾名，字水风清制锦明。莫讶白云亲舍远，能飞玉舄梦中迎。鲤庭近摘安期枣，陶鲊无逾勾漏英。三异丝纶应锡美，双双象服绚蓬瀛。
为林启薇赠字
作者：陈是集
朝代：明

如此春妍日，君言鹊起归。已知无短翮，安得不雄飞。志每驰青琐，生应傍紫微。通家称世谊，为复聚星依。
五月廿日送黄二一乡丈先出都门兼寄南中知己
作者：陈是集
朝代：明

行行无计绾征轺，一片归心任寂寥。捣梦乡关和夜永，填胸悲愤向谁销。桥门人去天仍宠，坐底香留韵自超。若到江南何所寄，孤臣今日暂恩徼。
仝冯载赓饮见心上人庵中忆及家难有感
作者：陈是集
朝代：明

谁言出世谛，而可废其天。见汝惨诸貌，令余痛转煎。爱何能忏佛，净域想依莲。犹记十年事，鹡鸰无复编。
仝许今喜冯载赓杜元洲郑圣符诸人酌郡寓别后有赋
作者：陈是集
朝代：明

搔首问天天可呼，天与人意转相迂。年来苦海愁难帚，念里高阳遇岂徒。释我形骸非放浪，松伊造化可胡卢。平生心事和盘托，恕得狂奴态也无。思当绝处口频呼，天重此缘以少迂。话别只倩吟作使，销愁难仗酒为徒。深情坐对星横斗，韵事依稀雉转卢。愿学山川容雁过，怀人字字可能无。
仝许今喜冯载赓杜元洲郑圣符诸人酌郡寓别后有赋·其一
作者：陈是集
朝代：明

搔首问天天可呼，天与人意转相迂。年来苦海愁难帚，念里高阳遇岂徒。释我形骸非放浪，松伊造化可胡卢。平生心事和盘托，恕得狂奴态也无。
仝许今喜冯载赓杜元洲郑圣符诸人酌郡寓别后有赋·其二
作者：陈是集
朝代：明

思当绝处口频呼，天重此缘以少迂。话别只倩吟作使，销愁难仗酒为徒。深情坐对星横斗，韵事依稀雉转卢。愿学山川容雁过，怀人字字可能无。
伍国开索烧料香余无以应以真沉堪入药者赠之因口占二绝
作者：陈是集
朝代：明

香味原来浑一团，无劳鼻臭作殊观。真沉纵好随烧却，垆火腾飞天外看。驻颜大药紫芝房，香性何须入口尝。君自有香君记取，说来齿颊觉清凉。
伍国开索烧料香余无以应以真沉堪入药者赠之因口占二绝·其一
作者：陈是集
朝代：明

香味原来浑一团，无劳鼻臭作殊观。真沉纵好随烧却，垆火腾飞天外看。
伍国开索烧料香余无以应以真沉堪入药者赠之因口占二绝·其二
作者：陈是集
朝代：明

驻颜大药紫芝房，香性何须入口尝。君自有香君记取，说来齿颊觉清凉。
偕巫山尹沈君谒神女祠
作者：陈是集
朝代：明

楚王殊梦幻，色恋此巃嵷。眉黛非关扫，腰纤不入宫。暮朝安淡宿，云雨自烟空。隐语将无谏，赋才岂擅工。固知神女子，天上滑稽人。赚得君王梦，更留异代身。山花随作侍，萝月未生嗔。肃默瞻祠去，云帡或有辚。
偕巫山尹沈君谒神女祠·其一
作者：陈是集
朝代：明

楚王殊梦幻，色恋此巃嵷。眉黛非关扫，腰纤不入宫。暮朝安淡宿，云雨自烟空。隐语将无谏，赋才岂擅工。
偕巫山尹沈君谒神女祠·其二
作者：陈是集
朝代：明

固知神女子，天上滑稽人。赚得君王梦，更留异代身。山花随作侍，萝月未生嗔。肃默瞻祠去，云帡或有辚。
偕文铁庵老先生城陵矶发舟阻风相失
作者：陈是集
朝代：明

抛却君山半点青，石尤风起复竛竮。云帆空恋南楼月，槎路遥瞻太史星。换得村醪强拨闷，拟开残帙当扬舲。溯洄舟子骄横甚，笑拥千樯入洞庭。
偕杨羽君年丈诸人暨行仲弟泊舟曲江和戴公纶韵
作者：陈是集
朝代：明

汎汎飞帆任所之，为言天上聚星时。地连庾岭探梅信，江转芙蓉蹴月嬉。愧我八叉无俊句，多君三绝未全痴。同心况有高阳侣，醉舞随缘拥玉姬。
元宵后一日重饮友善堂赏珠灯复过伍国开年兄一醉呈黄纲存少宗伯
作者：陈是集
朝代：明

聚首枌榆星一围，多情皓月尚赓辉。玄言乱坠珠仍缀，玉斝飞来花入帏。不有文章惊海岳，焉将盛事傍蓬薇。伍乔逸兴犹邀我，赛杀高阳酩酊归。
元宵后一日重饮友善堂赏珠灯复过伍国开年兄一醉呈黄纲存少宗伯·其一
作者：陈是集
朝代：明

聚首枌榆星一围，多情皓月尚赓辉。玄言乱坠珠仍缀，玉斝飞来花入帏。
元宵后一日重饮友善堂赏珠灯复过伍国开年兄一醉呈黄纲存少宗伯·其二
作者：陈是集
朝代：明

不有文章惊海岳，焉将盛事傍蓬薇。伍乔逸兴犹邀我，赛杀高阳酩酊归。
再赠叶景洲
作者：陈是集
朝代：明

五指峰如簇，凭谁定白眉。谈天饶有舌，行地信称师。湖海他生事，知交重诺时。游囊归自好，发箧启诸诗。以我思亲泪，凭君哭弟心。阴阳岂曰术，神鬼或为斟。鸟返悲何极，龙岐路可寻。赠君惟有铗，一望白云深。
再赠叶景洲·其一
作者：陈是集
朝代：明

五指峰如簇，凭谁定白眉。谈天饶有舌，行地信称师。湖海他生事，知交重诺时。游囊归自好，发箧启诸诗。
再赠叶景洲·其二
作者：陈是集
朝代：明

以我思亲泪，凭君哭弟心。阴阳岂曰术，神鬼或为斟。鸟返悲何极，龙岐路可寻。赠君惟有铗，一望白云深。
别卢寄园戍南宁
作者：陈是集
朝代：明

薄宦萧疏只下帏，仇吾何意使人欷。忍兹涊辱寻生果，笑彼空华涌妒机。侠到难中肠倍热，身当别路马须肥。山魈木客倘相访，仗酒雄吟莫泪衣。
别黄履谦之惠州
作者：陈是集
朝代：明

昂藏自钜夫，落魄胡为乎。策献思酬主，髯掀欲破胡。有人传剑术，无语不阴符。读易西湖去，凭君问长苏。
十六夜过伍国开饮散灯次韵
作者：陈是集
朝代：明

如此风光那得愁，开灯便晤散灯繇。绮窗月透犹招饮，紫陌花清入座收。论到千愁添侠韵，算来几种应题留。升平乐事缘非浅，重拟近君百尺楼。
发江陵
作者：陈是集
朝代：明

丝丝垂柳系归舟，夹岸人家映荻洲。借间风光何所似，为言往事胜邗沟。楼阁交加半籋云，管弦嘈风还相送。合欢橘子人来采，藟草千年应入梦。
发江陵·其一
作者：陈是集
朝代：明

丝丝垂柳系归舟，夹岸人家映荻洲。借间风光何所似，为言往事胜邗沟。
发江陵·其二
作者：陈是集
朝代：明

楼阁交加半籋云，管弦嘈风还相送。合欢橘子人来采，藟草千年应入梦。
周溪道中
作者：陈是集
朝代：明

竟日常如此，行行路转欹。身藏天半影，毂向雾中移。线道萦江曲，珠泉映盖澌。静心随险处，王事肯委迟。
和伍国开年兄寒甚晚归之作
作者：陈是集
朝代：明

才擅天孙织锦绫，思如风柳字如蝇。不因人热长同水，映入蓬壶自有冰。曾□细君劳切肉，将毋女史伴篝灯。清贫事好休相笑，可是前身雪岭僧。
和伍国开年兄惠生日诗
作者：陈是集
朝代：明

豪士不受羁，自然远俗格。貌兄以青莲，疑也何其特。索米长安中，与兄安苦节。坐对亦何言，乃心如皓月。穷交世莫骇，狂起天应悦。惠我生日诗，筵间飞白雪。坐此不知寒，朔风徒栗烈。
和孙硕肤病中对菊
作者：陈是集
朝代：明

独喜东篱不世情，霏黄绽紫亦分明。病容未肯因卿瘦，诗思遄飞仗若轻。蕊隐月华随赏客，香闻天际惹鸣莺。雪霜何物能侵尔，烛浪先生细数英。
和帝城春望
作者：陈是集
朝代：明

四方辑玉远来通，日出瞳眬瑞霭红。阊阖晓开仙作仗，蓬莱春拥酒方中。农桑正尔勤忧暵，礼乐还须助即戎。绘得流民诗并献，沨沨太史诵清风。
和提厅石凤台先生韵
作者：陈是集
朝代：明

妒我诚何意，焉论影与风。睍消冤欲白，迂甚笑称翁。自信冥鸿羽，何因到棘丛。于陵吾仲子，博得好奇穷。
和林启抡席间茉莉韵
作者：陈是集
朝代：明

犹恋灯前未忍开，幽情如许月同来。孤光不著狂蜂语，别韵频将奋友杯。魄似冰仙谁作伴，香飘梅影醉偏陪。对君愿祝东风主，莫向人间染俗埃。冰魂能向火边开，朵朵贞心天际来。悄地焚香堪拂座，嫣然无语自催杯。歌中白雪缘何赏，麈尾清言为尔陪。不羡牡丹和芍药，只因微焰故多埃。倒泻银河枝上开，拈花微笑印如来。色香了了归禅眼，精魄飞飞濯酒杯。姑射远空呈绰约，洛神波底幸追陪。前生记与花为主，九锡名人绝尘埃。
和林启抡席间茉莉韵·其一
作者：陈是集
朝代：明

犹恋灯前未忍开，幽情如许月同来。孤光不著狂蜂语，别韵频将奋友杯。魄似冰仙谁作伴，香飘梅影醉偏陪。对君愿祝东风主，莫向人间染俗埃。
和林启抡席间茉莉韵·其三
作者：陈是集
朝代：明

倒泻银河枝上开，拈花微笑印如来。色香了了归禅眼，精魄飞飞濯酒杯。姑射远空呈绰约，洛神波底幸追陪。前生记与花为主，九锡名人绝尘埃。
和林启抡席间茉莉韵·其二
作者：陈是集
朝代：明

冰魂能向火边开，朵朵贞心天际来。悄地焚香堪拂座，嫣然无语自催杯。歌中白雪缘何赏，麈尾清言为尔陪。不羡牡丹和芍药，只因微焰故多埃。
家信至六月长男人驹举一孙适吴比部鲁冈曹秋岳大行金明经润孚在座而伍国开年兄家信亦至长郎以仲秋举第三孙座中一噱明日以诗见示赋答其韵
作者：陈是集
朝代：明

流光如驶忽添孙，吏隐无忘报至尊。结社当年捐我汝，论交屡世叶篪埙。试啼敢谓非凡种，树德应知大尔门。喜有群公霏玉屑，赠余荃芷并兰荪。听罢贤书喜举孙，梅花梦绕尽芳尊。情超世法难为礼，调领群吹幸奏埙。叠见珠光飞岭海，迸来鸿信到天门。青编自是吾家宝，饴弄先芸乃及荪。
家信至六月长男人驹举一孙适吴比部鲁冈曹秋岳大行金明经润孚在座而伍国开年兄家信亦至长郎以仲秋举第三孙座中一噱明日以诗见示赋答其韵·其一
作者：陈是集
朝代：明
体裁：七言律诗

流光如驶忽添孙，吏隐无忘报至尊。结社当年捐我汝，论交屡世叶篪埙。试啼敢谓非凡种，树德应知大尔门。喜有群公霏玉屑，赠余荃芷并兰荪。
家信至六月长男人驹举一孙适吴比部鲁冈曹秋岳大行金明经润孚在座而伍国开年兄家信亦至长郎以仲秋举第三孙座中一噱明日以诗见示赋答其韵·其二
作者：陈是集
朝代：明

听罢贤书喜举孙，梅花梦绕尽芳尊。情超世法难为礼，调领群吹幸奏埙。叠见珠光飞岭海，迸来鸿信到天门。青编自是吾家宝，饴弄先芸乃及荪。
寄友
作者：陈是集
朝代：明

小售匪言喜，群疑且渐消。骞才非逐队，长辔望连镳。地缩人犹远，情殷梦欲骄。可容乘月夜，携手共仙标。
寄友
作者：陈是集
朝代：明

是我羁愁日，于今恰喜缘。料非心外事，翻恐俗人传。膝对千难语，缄飞万不宣。愿言君慧甚，情影为伊怜。
寄友
作者：陈是集
朝代：明

笑彼乾坤窄，违心又有端。忍将尘外响，而向巴人弹。小屈君何介，千秋我未阑。午馀花院静，玉履肯珊珊。
寄友
作者：陈是集
朝代：明

蓦尔逢君面，相看祇自痴。强将心半住，争奈影犹离。兰籍永为好，骚坛或可期。怀人长啸处，恐有白云低。
寄友
作者：陈是集
朝代：明

谢彼山川意，为君同此时。敢谓论交浅，将无作事奇。安能陶永夕，细与数心期。肯学休休者，长年畏影疑。
寄林六君
作者：陈是集
朝代：明

何事五云彩，来君笔上生。藻思敲轶响，灵腕撞薙城。倚玉心频切，忘年愿结盟。剡溪相见日，无语唤卿卿。玄草予甘拙，閒情仗子生。投之非玉案，报以自连城。欹枕胡为梦，前身或有盟。知音言尚在，怜我似长卿。
寄林六君·其一
作者：陈是集
朝代：明

何事五云彩，来君笔上生。藻思敲轶响，灵腕撞薙城。倚玉心频切，忘年愿结盟。剡溪相见日，无语唤卿卿。
寄林六君·其二
作者：陈是集
朝代：明

玄草予甘拙，閒情仗子生。投之非玉案，报以自连城。欹枕胡为梦，前身或有盟。知音言尚在，怜我似长卿。
将之蜀别武昌汤生宋生
作者：陈是集
朝代：明

楚兰非不媚，喜以玉为名。九辩何难续，三湘任子行。山无看大别，水许濯长缨。去去峨眉顶，心心黄鹤城。
巫山十二峰 其一 望霞峰
作者：陈是集
朝代：明

高标矗起幻空晴，一抹连天彷赤城。云华夫人初出幰，青鬟簇拥尽携琼。
巫山十二峰 其七 净坛峰
作者：陈是集
朝代：明

榜子滩头唱竹枝，竹枝偏向石坛披。朝元礼斗仙家事，说与巴童知不知。
巫山十二峰 其三 朝云峰
作者：陈是集
朝代：明

暮云已过复生朝，出岫无心任驶飙。撩乱征人情片片，峡边疑有奏云谣。
巫山十二峰 其九 起云峰
作者：陈是集
朝代：明

要访云根何处寻，芙蓉天半削孤岑。氤氲袅袅藏签笈，欲往从之携素琴。
巫山十二峰 其二 翠屏峰
作者：陈是集
朝代：明

朝真亭上列锦屏，摇落秋飙不减青。纵使吴绫将画就，何如瑶蕊隐真灵。
巫山十二峰 其五 集仙峰
作者：陈是集
朝代：明

绛阙清都亦寂寥，骑鲸来此暂逍遥。吹笙捣药全无用，骂座其中频见招。
巫山十二峰 其八 上升峰
作者：陈是集
朝代：明

巫岭遥连十二城，青鸾帝遣来相接。下观尘界自飘飘，矫首云端光晔晔。
巫山十二峰 其六 聚鹤峰
作者：陈是集
朝代：明

咮咮嘹喨适和平，联翮芝田了不惊。寄语客帆须酌听，莫将清唳等猿声。
巫山十二峰 其十 栖凤峰
作者：陈是集
朝代：明

毛翎丰好焕丹苞，不是高冈不肯巢。为恋峰头多竹实，低飞凡鸟莫生呶。
巫山十二峰 其十一 起龙峰
作者：陈是集
朝代：明

五彩鳞文爪欲攫，那能缩体耽幽壑。喷云噀雾在斯须，散作长涛何皬皬。
巫山十二峰 其十二 圣泉峰
作者：陈是集
朝代：明

飞岩雪乳自湛碧，浩淼岷江俯万尺。不学匡庐瀑布声，慈云护洒灵湫脉。
巫山十二峰 其四 松峦峰
作者：陈是集
朝代：明

托根拳石不知年，吼出涛声百丈悬。笔写青天无限好，为能钟得子云玄。
巫山十二峰·望霞峰
作者：陈是集
朝代：明

高标矗起幻空晴，一抹连天彷赤城。云华夫人初出幰，青鬟簇拥尽携琼。朝真亭上列锦屏，摇落秋飙不减青。纵使吴绫将画就，何如瑶蕊隐真灵。暮云已过复生朝，出岫无心任驶飙。撩乱征人情片片，峡边疑有奏云谣。托根拳石不知年，吼出涛声百丈悬。笔写青天无限好，为能钟得子云玄。绛阙清都亦寂寥，骑鲸来此暂逍遥。吹笙捣药全无用，骂座其中频见招。咮咮嘹喨适和平，联翮芝田了不惊。寄语客帆须酌听，莫将清唳等猿声。榜子滩头唱竹枝，竹枝偏向石坛披。朝元礼斗仙家事，说与巴童知不知。巫岭遥连十二城，青鸾帝遣来相接。下观尘界自飘飘，矫首云端光晔晔。要访云根何处寻，芙蓉天半削孤岑。氤氲袅袅藏签笈，欲往从之携素琴。毛翎丰好焕丹苞，不是高冈不肯巢。为恋峰头多竹实，低飞凡鸟莫生呶。五彩鳞文爪欲攫，那能缩体耽幽壑。喷云噀雾在斯须，散作长涛何皬皬。飞岩雪乳自湛碧，浩淼岷江俯万尺。不学匡庐瀑布声，慈云护洒灵湫脉。
席间限韵
作者：陈是集
朝代：明

坐对庭前月影纤，多君诗思醉来尖。元龙豪气谁为减，子美才名世岂嫌。豁此清眸天亦小，狂因故态酒非严。无端刻烛难成句，怪我先将险韵拈。
抵夷陵志喜
作者：陈是集
朝代：明

黄陵庙口猿三咽，至喜亭前酒一杯。身向昭君看里渡，航从人鲊峡边来。
挽林淑媪次林启抡韵
作者：陈是集
朝代：明

浩气腾腾毓在姑，千秋不愧此方壶。但知淟涊无生路，肯信波涛是死途。虎口哮咆终属幻，龙宫晶皎逝还孚。深闺自可怜同调，各为其亲各为夫。何处招魂哭此姑，精灵缥缈在蓬壶。贼心尚尔怜坚操，天意奚为置险途。已报亲恩身自了，未觇婿而死犹孚。从容慷慨今休较，不负纲常亦钜夫。屹然华表拥神姑，汉有髯公晋有壶。红粉一身勤死事，玉容万古哭长途。魂倘化蝶终难尽，怒捲新涛应可孚。祇为贞心遥致拜，偷生海上笑非夫。
挽林淑媪次林启抡韵·其一
作者：陈是集
朝代：明

浩气腾腾毓在姑，千秋不愧此方壶。但知淟涊无生路，肯信波涛是死途。虎口哮咆终属幻，龙宫晶皎逝还孚。深闺自可怜同调，各为其亲各为夫。
挽林淑媪次林启抡韵·其三
作者：陈是集
朝代：明

屹然华表拥神姑，汉有髯公晋有壶。红粉一身勤死事，玉容万古哭长途。魂倘化蝶终难尽，怒捲新涛应可孚。祇为贞心遥致拜，偷生海上笑非夫。
挽林淑媪次林启抡韵·其二
作者：陈是集
朝代：明

何处招魂哭此姑，精灵缥缈在蓬壶。贼心尚尔怜坚操，天意奚为置险途。已报亲恩身自了，未觇婿而死犹孚。从容慷慨今休较，不负纲常亦钜夫。
有以王瓜护烛者名为瓜烛赋之
作者：陈是集
朝代：明

谁能火宅具冰容，禅续风灯自不穷。忽见丛条连蔓摘，复依莲焰吐花茸。果于慧照求生种，膏莫煎残觅护从。愿得君心如此烛，光明匣里露华浓。
楚江得方老师枚卜命下志喜
作者：陈是集
朝代：明

黄麻宣就凤城阴，万里征帆慰远襟。玉铉新衔辉虎观，金瓯宿望播鸡林。人钦司马喧传相，帝注夔龙默简心。贺额频加门下士，苍生为喜霈甘霖。
正月十三夜同乡李晓湘姚谷神李二何诸公招饮粤东会馆开灯有赋
作者：陈是集
朝代：明

紫塞年来不起烟，主恩春色浑无边。暂邀玉署开灯约，可免金龟换酒钱。友善堂中追古谊，银花灿处笑惊筵。自兹不夜连三五，赐酺年年胜似前。
正月十三日同陈路若饮伍国开年兄寓中赏雪分得枝字
作者：陈是集
朝代：明

瑞色缤纷遍九逵，长安信是不争时。飞飞柳絮从空舞，朵朵梅花欲压枝。匝地自然滋霈泽，假山犹尔露嵚崎。吾乡椰浆差相似，入酒赓吟沁着脾。
沙市获舟
作者：陈是集
朝代：明

蜀舟习蜀险，不敢试长江。抵此句将浃，无从觅巨艭。仍憩所乘舟，安卧掩蓬窗。王事未获竣，旅愁焉得降。三峡难脱剑，长涛犹奔泷。左右杂贾舫，昼夜自豗撞。心煎披衣起，趣仆挑银缸。子夜歌声度，萦绪难入腔。所幸荆州守，矫矫双幡幢。惠我彩鹢好，帆楫坚且庞。何异羁绁鸟，假之翼一双。乘风跨黄鹤，飘然过楚邦。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首 其一 淩云寺
作者：陈是集
朝代：明

就中梵刹尽摩诃，凤集鸾栖岂厌过。琪草江花相幻媚，醉呼九顶当三峨。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首 其三 清音阁
作者：陈是集
朝代：明

竹响松涛半入云，巴童度曲午犹纷。当年彩笔翻飞处，岩石空腾尽隐纹。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首 其二 郭璞岩
作者：陈是集
朝代：明

鸟光山上旷怡亭，尔雅笺成墨起灵。传有江鱼能变黑，客来长啸试垂听。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首 其五 治易洞
作者：陈是集
朝代：明

嵌空石室斧痕成，劈破浑沦卦始生。易注原来无了义，剩有流霞洞口迎。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首 其四 大象阁
作者：陈是集
朝代：明

镇蜀功高气渐雄，荒心佛度慕纱笼。七层杰阁今颓剥，半入雨花烟草丛。
泊嘉州拟游峨眉不果登九顶山州守郑君麟野招饮其上薄暮乃还舟次为纪其游五首·淩云寺
作者：陈是集
朝代：明

就中梵刹尽摩诃，凤集鸾栖岂厌过。琪草江花相幻媚，醉呼九顶当三峨。鸟光山上旷怡亭，尔雅笺成墨起灵。传有江鱼能变黑，客来长啸试垂听。竹响松涛半入云，巴童度曲午犹纷。当年彩笔翻飞处，岩石空腾尽隐纹。镇蜀功高气渐雄，荒心佛度慕纱笼。七层杰阁今颓剥，半入雨花烟草丛。嵌空石室斧痕成，劈破浑沦卦始生。易注原来无了义，剩有流霞洞口迎。
济宁悼仆十首
作者：陈是集
朝代：明

仅携四仆为囊贫，镇日相呼在水漘。彩鹢辞来方叱驭，跨驴不见倍怆神。恃尔舟中侍病勤，茶铛药灶夜犹煴。陡然暍死情难遣，枯树鸦声不忍闻。一病胡为遽陨魂，生前恐有宿缘冤。濒危半语无酬主，憨鬼何心太负恩。他乡主仆觉相亲，旅病方苏数斛尘。昨日为予新栉起，如何二竖自来嗔。笞骂多端了不喧，与萧颖士仆差伦。休言数载携书剑，浃日尽能报主恩。鬼录严催难火熬，天涯处处吼波涛。人生底事添愁绪，恋着乌沙累汝曹。谁能先着定悲欢，休咎无端笑指弹。十日泇河逢越客，封题一纸报平安。漫言敝履与遗簪，旅魄凄凄傍佛龛。东土青燐休结伴，要收汝骨瘗江南。坐起犹然错问名，狂飙倏逝寂无声。莫愁泉路悭相识，好向西江逐队行。山川何处可销愁，络马湖边归路悠。猎猎悲风吹客黯，不堪重过济宁州。
济宁悼仆十首·其一
作者：陈是集
朝代：明

仅携四仆为囊贫，镇日相呼在水漘。彩鹢辞来方叱驭，跨驴不见倍怆神。
济宁悼仆十首·其七
作者：陈是集
朝代：明

谁能先着定悲欢，休咎无端笑指弹。十日泇河逢越客，封题一纸报平安。
济宁悼仆十首·其三
作者：陈是集
朝代：明

一病胡为遽陨魂，生前恐有宿缘冤。濒危半语无酬主，憨鬼何心太负恩。
济宁悼仆十首·其九
作者：陈是集
朝代：明

坐起犹然错问名，狂飙倏逝寂无声。莫愁泉路悭相识，好向西江逐队行。
济宁悼仆十首·其二
作者：陈是集
朝代：明

恃尔舟中侍病勤，茶铛药灶夜犹煴。陡然暍死情难遣，枯树鸦声不忍闻。
济宁悼仆十首·其五
作者：陈是集
朝代：明

笞骂多端了不喧，与萧颖士仆差伦。休言数载携书剑，浃日尽能报主恩。
济宁悼仆十首·其八
作者：陈是集
朝代：明

漫言敝履与遗簪，旅魄凄凄傍佛龛。东土青燐休结伴，要收汝骨瘗江南。
济宁悼仆十首·其六
作者：陈是集
朝代：明

鬼录严催难火熬，天涯处处吼波涛。人生底事添愁绪，恋着乌沙累汝曹。
济宁悼仆十首·其十
作者：陈是集
朝代：明

山川何处可销愁，络马湖边归路悠。猎猎悲风吹客黯，不堪重过济宁州。
济宁悼仆十首·其四
作者：陈是集
朝代：明

他乡主仆觉相亲，旅病方苏数斛尘。昨日为予新栉起，如何二竖自来嗔。
清远峡酬别朱叔子
作者：陈是集
朝代：明

公然画手倚天开，贝阙淩空何自来。潭影峰峦清不了，松流梵呗群成堆。欲酬好句裁云叶，更挹飞泉佐茗杯。胜侣胜游真快事，惜分临水重徘徊。
狱中有感
作者：陈是集
朝代：明

天遇如此宁复歔，劝儿休读制科书。愤来欲碎渔阳响，憔绝同吟泽畔馀。聊复钟情怜病妾，偶将坐隐当安车。雄心未忍空抛却，志怪齐谐尚猎渔。远来何事使人歔，今日邹阳已上书。苦节一生非业债，清名两字或冤馀。摩编自可招人妒，下楗翻多载鬼车。石出是时将策定，莼鲈吾适问樵渔。生当磨蠍可如何，命似燖鸡熬未过。目断南天惟梦绕，书陈北阙被人跎。廉名自许身先辱，雠事无端累已波。独喜君心昭雪得，累臣泪尽望恩多。
狱中有感·其一
作者：陈是集
朝代：明

天遇如此宁复歔，劝儿休读制科书。愤来欲碎渔阳响，憔绝同吟泽畔馀。聊复钟情怜病妾，偶将坐隐当安车。雄心未忍空抛却，志怪齐谐尚猎渔。
狱中有感·其三
作者：陈是集
朝代：明

生当磨蠍可如何，命似燖鸡熬未过。目断南天惟梦绕，书陈北阙被人跎。廉名自许身先辱，雠事无端累已波。独喜君心昭雪得，累臣泪尽望恩多。
狱中有感·其二
作者：陈是集
朝代：明

远来何事使人歔，今日邹阳已上书。苦节一生非业债，清名两字或冤馀。摩编自可招人妒，下楗翻多载鬼车。石出是时将策定，莼鲈吾适问樵渔。
立秋后一日登中岩寺步宋人张方韵
作者：陈是集
朝代：明

何处秋风夜转蓬，客思缥缈静闻钟。笙吹石磴俨仙子，钥扣梵林逗远峰。鱼自亲人添俗唤，珠还额佛漫留踪。髯翁现偈兼泉涌，滴滴醍醐想玉容。
答林启薇见赠
作者：陈是集
朝代：明

君才非一世，健翮欲淩空。极目忧戎马，深怀寄远鸿。怜余孤隐处，散帙万山中。花木欣人意，雰飞大国风。
答邱懋建见赠
作者：陈是集
朝代：明

何时兵气化为光，人世于今半夜郎。铩翮岂堪险鹄骛，幽栖偶尔羡鸿翔。芳能有几分兰艾，性不相容是桂姜。公等雄图应蚤奋，道民只喜束云装。
繇陆入蜀过万县雨甚泥泞今顺流抵此暑甚忽雨晴后有赋时七月望日也
作者：陈是集
朝代：明

一署耽行役，雨过觉心凉。记及来时路，梅雨正瀼瀼。天生桥畔度，夹道丛苍莨。秀岩开锦壁，石涧响笙簧。赖此怡心目，不厌溅衣裳。今也乘苇下，秋月聘溪光。适会所经地，如友晤他乡。把盏试长眺，清飙一何扬。僮仆亦以喜，巫峰路不长。明朝荡漾去，楚水接清湘。
约友过访不至
作者：陈是集
朝代：明

念言君不至，空复巡檐前。夜月徒为好，春花无故妍。惭非勾凤曲，犹寄彩云笺。语有嗔生爱，情君应亦然。
自梅溪行遇雨晚宿野店
作者：陈是集
朝代：明

险绝人难信，身游今乃知。巑岏峰叠织，亚细亩如眉。柏色偏宜雨，萝烟半绕篱。锦江心政切，为诵小陵诗。
至嘉州登淩云寺续此
作者：陈是集
朝代：明

想公亦恋峨眉好，朝暮摇青入眼浓。试比少文游卧处，三峨祇似石三峰。
舟泊秭归吊三闾屈先生
作者：陈是集
朝代：明

入宫未尽妒，君怎禁蛾眉。玉米田荒否，巫招魂返么。文章诗变骚，祠宇薛依萝。弟子些仍昨，尹兰今若何。举世纕萧艾，搴芳得更那。卜居心有托，天问语非婆。七泽披荃芷，千秋啸汨罗。独醒了此意，渔父漫劳歌。
舟泊秭归吊三闾屈先生·其一
作者：陈是集
朝代：明

入宫未尽妒，君怎禁蛾眉。玉米田荒否，巫招魂返么。文章诗变骚，祠宇薛依萝。弟子些仍昨，尹兰今若何。
舟泊秭归吊三闾屈先生·其二
作者：陈是集
朝代：明

举世纕萧艾，搴芳得更那。卜居心有托，天问语非婆。七泽披荃芷，千秋啸汨罗。独醒了此意，渔父漫劳歌。
见心庵为熊先卿赠字
作者：陈是集
朝代：明

天上吉祥事，能无让子先。熊飞真叶梦，鸿论恐生莲。载酒因奇问，呼庐且胜缘。远公今日会，结契可忘年。
观陈世云奕戏笔
作者：陈是集
朝代：明

欲问橘中叟，于今一见之。深根移远所，固蒂向天涯。念尔神凝处，宁知柯烂迟。祇馀传睡着，吾反为其师。
览陆君制义有赠
作者：陈是集
朝代：明

妙义年来涌向君，不虞当代有机云。每闻逸度停思远，乍接奇文喜愧分。得句合呼泉作主，清标长拟玉为群。狂心何自飞扬甚，一粟庵前顶佛殷。
访林日又
作者：陈是集
朝代：明

一别那能久，因之过子庐。榔阴光入户，花静影和裾。兴剧呼卢远，情深漏刻迟。为言宾主意，长啸莫愁予。
贺海康梁年伯寿
作者：陈是集
朝代：明

虽然城市具仙胎，鹤骨臞清远俗埃。大药驻颜无小算，千年成实尽多枚。绛衣舞罢誇龙种，丹诏衔来停凤台。遨隐金门奚不可，还期方寸起蓬莱。
赋别韵和
作者：陈是集
朝代：明

南归非不近，愁事转与深。得记年来别，为欢始到今。欲将神对影，忍借地言心。难舍翻生妒，骊歌且住音。
赏雪花分得青字
作者：陈是集
朝代：明

吹起春风若有馨，指工妙处擅丹青。瀛洲胜地曾闻种，西子妆馀或起灵。幸入筵间供啸咏，犹强枝上自飘零。安知一部天香色，不是冰魂所合形。
赠林肖愚
作者：陈是集
朝代：明

岂为冬砂学驻颜，樊笼脱却已神閒。庭前汗血非凡种，膝下兰芽继舞斑。三益斋成敦夙好，八箴书就付名山。欲将型典推先哲，咫尺龙门自可攀。
过林启抡伯仲醉归有赋
作者：陈是集
朝代：明

言游意气自翻飞，中圣焉能不醉归。除却嗣宗青白眼，醉时还是醒还非。
过白兔亭
作者：陈是集
朝代：明

巨灵劈破是何年，势极苕峣可问天。兔涤雪涛毫旋练，客披云顶语生玄。茗擎悟见龙池水，碑藓疑探禹穴篇。到此不知川路险，好从支遁学拈禅。
过苏州访沈去疑年兄不果
作者：陈是集
朝代：明

言寻大隐庐，铁瓮乃其居。榜子一何横，催人不肯舒。未能酬季诺，思觅寄鸿书。远来频相问，姑苏或往诸。人言君亦贫，仇口忽成嗔。天道何曾远，谗夫不保身。年来耽内典，早已悟前因。傲性无劳锄，甘之乃道邻。
过苏州访沈去疑年兄不果·其一
作者：陈是集
朝代：明

言寻大隐庐，铁瓮乃其居。榜子一何横，催人不肯舒。未能酬季诺，思觅寄鸿书。远来频相问，姑苏或往诸。
过苏州访沈去疑年兄不果·其二
作者：陈是集
朝代：明

人言君亦贫，仇口忽成嗔。天道何曾远，谗夫不保身。年来耽内典，早已悟前因。傲性无劳锄，甘之乃道邻。
送冯志寰杭州府幕南归
作者：陈是集
朝代：明

一官几度任升沉，苏堤何如宦海深。荒徼花封犹厌老，冰清莲幕独知心。高情原不粘轩冕，傲骨因之长竹林。闻说山居荷数亩，归来长啸水云岑。
送友赴试
作者：陈是集
朝代：明

尚馀文字债，与子自相关。所向无坚垒，那能不解颜。悬知吐凤处，端的射雕还。此地春光好，流莺语亦蛮。
送叶景洲还丰城
作者：陈是集
朝代：明

匪为青乌术，相将在海隅。兄弟情自重，生死谊难孤。倒屣人方枉，故园子亟图。剑江江水上，思后淬鹈鹕。
送周父母之泗洲
作者：陈是集
朝代：明

五年迎刃已如斯，谁谓时艰不可为。令是神仙聊作守，化成文俗且行师。风清去李兼无鹤，地遍谣衢剩有碑。圣主悬知汤沐重，玺书劳问更何之。
送杨符六之任湘阴时在难中
作者：陈是集
朝代：明

一鸿铩翮一鸿翔，泪别他乡调叶商。厷厷琴声欢楚泽，飞飞凫影映清湘。文章自可当名盛，异迹何难跨循良。玉笥山头为致讯，问天天渺亦骚肠。
锦江答贺南溟父母韵
作者：陈是集
朝代：明

纡回曲道已经旬，倚玉依然涨海滨。焉有仙才耽俗吏，定将峨雪隐高人。涛笺万幅供麾使，锦树千章结要津。我亦金门称避世，来寻方外远枫宸。
闻寇警
作者：陈是集
朝代：明

躏蹂已见十年间，捲席无人慰圣颜。纸底孙吴非大将，槛中豺虎纵依山。尚方赐玦归何益，浪子从军逝不还。楚尾蜀头今告急，画江为守便长关。
阅友试文志君
作者：陈是集
朝代：明

藐兹得失事，默契竟谁与。拍案唯心赏，微弹肯面誉。人天非两种，手眼应相如。狗监前身是，能无诵子虚。
雁峰呈秀
作者：陈是集
朝代：明

摩天健翮倚青葱，地气南来占此中。卢肇榜多追盛事，翩翩桃李度春风。
题邢都宪公坊
作者：陈是集
朝代：明

仰止高风迥异群，遗坊长与晓光分。百年事业留双柱，独凛秋霜傲碧云。
鹏侄试笔
作者：陈是集
朝代：明

少孤能自立，贵在养蒙初。友让家之宝，钱刀俗所馀。事君惟节义，念祖必诗书。羡尔为千里，腾飞远胜予。
乌石醴泉
作者：陈显
朝代：明

醴泉何代启仙源，石瓮濒招汲满樽。灵异还同芝草瑞，春游堪拟杏花村。论人应不笑糟粕，田父无妨贮瓦盆。世味任从甘淡泊，莫令沉醉送朝昏。
仙岩夜月
作者：陈显
朝代：明

为访幽奇物外踪，冰轮常照月玲珑。高崖深谷琼瑶窟，桂实金丹蟾兔功。山里清光山里景，月中胜概月中宫。仙娥寂寂广寒卧，洞口无云月色浓。
圆珠积翠
作者：陈显
朝代：明

圆珠西北障官衙，叠叠峰峦接九华。山国随缘售楚璧，紫霄有路饵丹砂。茏葱晓色验灵蕴，罨画晚山衬绮霞。微径萦纡入林麓，云中鸡犬几人家。
忠谠凝岚
作者：陈显
朝代：明

乾坤元气自流形，万水千山属建瓴。黛色出云初染碧，山光过雨远挹青。□华□彩呈仙□，宝盖朱幡拥帝京。若木枝边起灵曜，忠言谠论共□明。
状元古井
作者：陈显
朝代：明

霹破南天起士林，遗迹千古羡渊深。须知甘泽□□处，流出先生身后心。白鹭青松开片玉，三花一□缕斯金。功名九仞清风远，活泼源头仔细寻。
狼岭樵歌
作者：陈显
朝代：明

狼岭烟消樵采深，□□□□□□□。□□处处逢良杞，伐木丁丁□□清。□□□□□□□，尘湮随分话长林。柴扉□□□□□，□□□□□子心。
石壁朝云
作者：陈显
朝代：明

烟霄有石插青葱，片片朝云岂足踪。何处断崖留古态，终朝轻叆弄新容。林峦晓霁浮佳气，洞穴年□起卧龙。云石于人真得趣，江风随处入诗筒。
鹤洲渔唱
作者：陈显
朝代：明

羽客沙汀渔乱讴，水晶宫宇傲王侯。扣舷雅韵芦花月，隈石清商江气秋。北海鲲鲸收巨钓，前川箫鼓笑扁舟。行吟泽畔怜憔悴，一曲沧浪到白头。
怨妇吟
作者：陈晓梧
朝代：明
体裁：古风

蒸郁夜不寐，忽闻新鬼哭。自云贫家女，嫁夫亦微族。十九身怀妊，逾月将出腹。两日得一饭，五日得一沐。生作贫家主，不如富家仆。夫佣半亩园，种棉换新谷。饥渴难久待，秋棉尚未熟。拭泪典棉园，负盐给饘粥。气短暴日中，汗汁流成斛。路遭贼曹卒，掠之如抄戮。夫归向妾啼，到官刑皮肉。惧死且潜窜，妾自掩茆屋。有夫不相聚，有孕不得育。生子亦饥殍，蚤自经沟渎。无人雪冤枉，三命同入木。头上有青天，那得照幽独。妾身何足惜，后车鉴败輹。早起述妇辞，留载洗冤录。
云山图
作者：陈景融
朝代：明

浮世茫茫自古今，红尘不到白云深。挂冠神武归来后，随意看山憩树阴。
仙女醉归图
作者：陈景融
朝代：明

碧桃花下宴初还，云御逍遥拥侍环。两鬓天风吹不醒，肯教清梦落人间。
双清图
作者：陈景融
朝代：明

玉树花香璧月圆，绣衣深映色清妍。窗涵疏影孤山夜，人在澄光万里天。云母帐虚沈画角，水精帘净湿冰弦。广寒高处应难到，立遍阑干醉不眠。
次韵暮春
作者：陈景融
朝代：明

春风官路马蹄轻，拙宦归来恨莫平。呼酒且判今日醉，看花又动昔年情。朋游老去鸥盟冷，世事于今蝶梦惊。取紫拾青男子事，便应投笔效班生。
次饮酒怀古韵答张子英
作者：陈景融
朝代：明

日月不我与，光阴年复年。不知千载后，孰识千载前。寓怀一杯酒，醉来颓其肩。死生固虚诞，彭殇亦徒然。及时不勉励，老大悲迁延。营营世上人，纷纷愚与贤。贵贱各自适，出处难同传。浩歌且复饮，赋命存乎天。
看云图
作者：陈景融
朝代：明

世态炎凉总不知，此心惟与白云期。千岩万壑无人迹，慷慨登临有所思。
真长望月图
作者：陈景融
朝代：明

羽衣何蹁跹，悠悠坐林樾。浩歌天地间，清风共明月。
秋江独钓图
作者：陈景融
朝代：明
体裁：七言绝句

云山万叠水烟空，白鸟飞边思莫穷。未遇君王后车载，钓丝黄叶共秋风。
荅姚景升
作者：陈景融
朝代：明
体裁：五言绝句

露冷催砧杵，风高急鼓鼙。登楼回首处，目断塞鸿西。
莫春
作者：陈景融
朝代：明
体裁：七言律诗

春风客路马蹄轻，归鬓萧疏恨莫平。呼酒且拚今夕醉，看花又动昔年情。朋游老去鸥盟冷，世事看来蝶梦惊。咄咄书空徒自苦，便应投笔效班生。
题云山图二首
作者：陈景融
朝代：明

青山寂无言，白云自舒卷。对此淡忘归，何心在轩冕。云拥青山远，风生碧树凉。悠悠高世士，矫首意何长。
题云山图二首·其一
作者：陈景融
朝代：明

青山寂无言，白云自舒卷。对此淡忘归，何心在轩冕。
题云山图二首·其二
作者：陈景融
朝代：明

云拥青山远，风生碧树凉。悠悠高世士，矫首意何长。
发潞河作
作者：陈暹
朝代：明
体裁：古风

扁舟发潞河，驾言返旧服。津路多邅回，舟行往如复。回首黄金台，宛然犹在目。仲春天气和，新莺上乔木。菁葱布丘甸，牛羊散平陆。缅怀沧洲间，栖迟动信宿。
广福寺
作者：陈暹
朝代：明
体裁：五言律诗

绀院重阴后，东风弄晚晴。人留雪上迹，钟散月中声。林木藏僧舍，山河绕帝城。逃禅岂余意，春色自含情。
次韵答唐卧公
作者：陈曰昌
朝代：明

共住江村一带偏，如君相与出尘缘。春风入座人同拂，秋月当窗魄迥悬。几淬青虹怜古剑，独翻黄石得奇篇。等閒疑义恒相析，何异当时对榻眠。
次韵答唐卧公·其一
作者：陈曰昌
朝代：明

共住江村一带偏，如君相与出尘缘。春风入座人同拂，秋月当窗魄迥悬。
次韵答唐卧公·其二
作者：陈曰昌
朝代：明

几淬青虹怜古剑，独翻黄石得奇篇。等閒疑义恒相析，何异当时对榻眠。
溪居
作者：陈曰昌
朝代：明

人多物外役，而我独无营。浩浩复落落，湖山注夙情。因之不适俗，壮心淹老成。园林聊日涉，守拙若硁硁。欲散今古意，每每踏潮行。一溪入花气，万木度风声。遥峦层耸逸，瞻顾别开明。念虑此俱涤，水鸟时嘤嘤。纵浪东皋外，于焉得此生。
岳墓
作者：陈有守
朝代：明

过庙仍瞻墓，寒林气郁森。西湖莽埋没，中土日销沈。五国杜鹃梦，千城都护吟。未须追古愤，延伫重伤心。
游邵氏园
作者：陈有守
朝代：明
体裁：古风

极目眺远山，振衣出东郭。白云媚幽冈，苍烟澹长薄。登皋一舒啸，馀响应林壑。空缁城市尘，未谐江海诺。夙心惬超旷，世故任龙蠖。
秋日过大云寺
作者：陈有守
朝代：明

出郭蹑云岑，祇园淡午阴。林疏风叶下，坛窈雨花深。石室僧初定，金堂梵欲沉。寥寥方外趣，殊了去来心。
观音岩
作者：陈有守
朝代：明
体裁：七言绝句

绀阁披云竹树参，天花传说见优昙。妙音一去诸天远，痴绝行人拜石龛。
被收作
作者：陈有定
朝代：明
体裁：五言绝句

失势非人事，重围戟似林。乾坤今已老，不死旧臣心。
送赵将军
作者：陈有定
朝代：明
体裁：五言绝句

纵横薄海内，不怆别离颜。几载飘零意，秋风一剑寒。
冬夜
作者：陈朝资
朝代：明

橐里年来却少金，忍看时物自萧森。寒梅带月移墙角，瘦竹牵风过水浔。人世几誇挥麈尾，才华谁复别鸡林。虚教僻处能怀瑾，实苦凭栏折此心。
徽州歙县县学衙署联
作者：陈木
朝代：明
体裁：联

四万八千丈山中仙客；三百六十重滩上闲官。
戊辰余告致仕庐陵士大夫分题赋诗为赠余亦答一章少酬其意
作者：陈本深
朝代：明
体裁：古风

忝守忠节郡，蹉跎二十春。及兹成白首，优诏许乞身。仰荷群公饯，崇觞出城闉。维时冻初解，祖道无纤尘。分题郊亭寺，赋者凡七人。寸心愧难报，千里长相亲。
赠孙某宦游
作者：陈本深
朝代：明
体裁：七言律诗

贤劳王事独驱驰，历尽风霜岁月时。路上有山随去马，舟中无月听晨鸡。云飞乡国怀情远，水绕江村觉意迟。莫道宦游多寂莫，会看鸣佩到丹墀。
伍国开李梓若见访晚集
作者：陈杓
朝代：明

笼槛疏烟日暮时，主宾怡得泛霞卮。三缄人世吾犹歉，双剑云霄尔不羁。地僻岂无栖凤竹，冬森殊有耐寒枝。情酣正懒周行示，漫道亡羊只路歧。
朔夜与袁大司马话别
作者：陈杓
朝代：明

绿浓溪上淡春烟，曲奏霓裳夜正怜。共信筵芳须待月，应知交态自忘年。人堪□别花边语，谁结狂来醉后缘。万里胡尘他日扫，一天晴色凯歌还。
熊将军祠
作者：陈杓
朝代：明

卜筑巍祠胜自宜，山行啼鸟日迟迟。扶王实赖孤忠在，倾室真难一木支。云掩春光花溅泪，塘横银影客生悲。只今正气弥天地，蘋藻应交荐岁时。
上巳
作者：陈束
朝代：明
体裁：五言绝句

五都皆禊渭，百戏尽临渠。自怜妨太洁，不事更修除。
与田提学行清化道中
作者：陈束
朝代：明
体裁：五言律诗

授服惊穷节，离居感客情。霜清沙雁至，露白草虫鸣。到谷看天籁，随山采地精。幽寻祗得性，游宦不期名。
临淄舟次柬唐一太史
作者：陈束
朝代：明
体裁：七言律诗

客中相见倍情亲，日日追欢意未申。近水割鳞时供酒，远山啼鸟尽关人。疏慵且喜随中散，鄙薄那堪作外臣。愁计别程能几日，未须岐路已沾巾。
二三同志夜酌碧云寺分韵
作者：陈束
朝代：明
体裁：古风

旷途疏俗寰，静域临飞㟽。形苞隐沦胜，势抗清虚表。鹫岭互盘旋，龙泉吐涓渺。雪窦回暑清，云构翳空小。分池牣法鳞，作埒抽金草。觉花明冬春，香萝挂昏晓。微尚在幽寂，乘休恣探讨。筏海滞尘缘，游山访真了。指景晤已深，延赏悰非少。适感伯伦情，兼希鲁阳妙。流觞酌驶湍，挥手招颓颢。任达本所经，燕乐苦不早。直耽真圣理，勿为俗贤道。
入闽
作者：陈束
朝代：明
体裁：五言排律

海国深秋别，山关入望穷。人家青壁里，鸟道绿萝中。地暖收蒟叶，天寒折桂丛。岚蒸晴亦雨，瀑落静还风。灵药翻经识，讹言待译通。问耕留野老，赋食与山童。直是忘机甚，非将大隐同。
入闽
作者：陈束
朝代：明

海国深秋别，山关入望穷。人家青壁里，鸟道绿萝中。地暖收蒟叶，天寒折桂丛。岚蒸晴亦雨，瀑落静还风。灵药翻经识，讹言待驿通。问耕留野老，赋食与山童。直是忘机甚，非将大隐同。
公安得唐应德村居诗酬赠·其一
作者：陈束
朝代：明
体裁：五言律诗

应是归休日，安贫得所如。鹿裘新著便，贝带旧游疏。返舍因争席，还山羡卜庐。闭关无远意，不著绝交书。
公安得唐应德村居诗酬赠·其二
作者：陈束
朝代：明
体裁：五言律诗

偃息荆溪上，明时挂一瓢。带经收雨麦，抱瓮汲春苗。石室宁期道，茅斋已混樵。时闻田社客，伏腊每相邀。
同李御史徐副使登庐山道中作
作者：陈束
朝代：明

维舟问水境，振策蹑奇峰。冥濛谢物外，孤秀绝区中。中峰连天自天直，石磴崎岖路不极。开凿空传帝后功，阴灵自识神仙域。探灵劳顿登，扪险损心情。苍崖忽转万仞仄，瀑水散落千岩声。岩深生夏寒，涧复埋昼雾。幽花不记新，断石偏宜故。时从树底践行云，还向云中辨来路。九派遥音渐细微，群峦下瞰如翔赴。别有青虹照碧川，香炉更在前峰前。凌风挥手招五老，烟霞却在衣衿间。玄窦青溪不可测，紫芝白术行当餐。髓出何时遇，丹成几日还。我生剩有高深意，结因况复逢初地。待问远公可卖山，换却春衫作归计。
和王员外首夏游南内
作者：陈束
朝代：明

皇家秘苑自逶迤，标境烟霄迥蔽亏。缛翠千重萦杂树，轻丝百丈恋交枝。当轩支石天浔取，绕径琼花月宇移。不羡汾阳风景丽，为观今日长卿词。
咏神乐观梅花
作者：陈束
朝代：明
体裁：五言排律

素质舒元圃，清芬袅碧纱。自将幽独意，不逐艳阳华。避暖迟开叶，淩寒早著花。瓣轻飘易坠，枝曲影从斜。杂雪明春砌，随风入暮笳。何须飞宝靥，长此奉仙家。
咏神乐观梅花
作者：陈束
朝代：明

素质舒玄圃，清芬袅碧纱。自将幽独意，不逐艳阳华。避暖迟开叶，凌寒早著花。瓣轻飘易堕，枝曲影从斜。杂雪明春砌，随风入暮笳。何须飞宝靥，长此奉仙家。
夕霁对月有怀唐一编修
作者：陈束
朝代：明
体裁：古风

终日滞飞濛，三径绝来往。檐溜一以捐，族雪渐回荡。长飙缬河出，月华依波上。微微辨林柯，稍稍晰尘鞅。槿委犹馀泫，萱开更映愰。草萤掠明流，土虫疑昼响。命酒陶清虚，解襟纳新爽。怀人邈不御，乐来何由赏。沈思永终夕，景同神宜往。
夕霁对月有怀唐一编修
作者：陈束
朝代：明

终日滞飞濛，三径绝来枉。檐溜一以捐，族云渐回荡。长飙缬河出，月华依波上。微微辨林柯，稍稍晰尘鞅。槿委犹余泫，萱开更映幌。草萤掠明流，土虫疑昼响。命酒陶清虚，解襟纳新爽。怀人邈不御，乐来何由赏。沈思永终夕，景同神宜往。
夜泊羊原
作者：陈束
朝代：明
体裁：七言绝句

万曲寒流汇碧湾，千家烟雨闭柴关。来愁乌帽生人闷，到喜青山对客閒。
宿香山僧房·其一
作者：陈束
朝代：明

神龙逝不返，永永沦赤山。九阴黯莫测，扬辉久矣难。腼瑜驰十贵，十贵谁不然。魏父床夜光，咄咄起忧患。楚王非贱货，和氏坐摧残。时议重瓴甋，焉用夸玙璠。怀壁已贾罪，况复滋琢刊。孚采乃憎命，明温以烦冤。传语后世人，宝器无为宣。
嵢峡舟中遇江于顺提学考绩北上赠别因成长句
作者：陈束
朝代：明
体裁：古风

故人相逢清溪口，断岸维舟一尊酒。醉愁折柳背河关，笑看垂杨生左肘。青山沈沈秋日光，飒然海气飘微凉。忽忆曾为东观史，此时君作尚书郎。昨日蛇年走贤士，别来意气期如此。三载不见须眉存，还是豫章一男子。落水一去时不还，我今蹬蹭来山藩。寸心指著向知已，片时会对成分翻。近日徵贤遍都邑，东巡西祀群贤集。宰相阁东礼通儒，将军门下容长揖。世涂参错讵可料，英雄况复非常调。喘息余怜轭下驹，文蔚尔为将变豹。握兰在身身自知，投璧向人人不誉。别去相思一调笑，知尔甘泉不上书。
春日渡汉阳
作者：陈束
朝代：明
体裁：五言律诗

春风淡微雨，了了见前川。背水千家闭，连山百雉县。莺啼江上树，人散渡头烟。此日乘流者，羁思殊未捐。
春日渡汉阳
作者：陈束
朝代：明

春风澹微雨，了了见前川。背水千家闭，连山百雉悬。莺啼江上树，人散渡头烟。此日乘流者，羁思殊未捐。
春江夜泛
作者：陈束
朝代：明
体裁：五言律诗

日昏贪利涉，系榜自相鸣。水动春星乱，山潜野火明。幽虚机尽息，澹泊道初成。岂有形容在，犹然问姓名。
春郊晚行
作者：陈束
朝代：明
体裁：五言律诗

迟日出郊圻，悠然尘事稀。野阴堪结盖，沟水欲流衣。侠客探丸返，佳人抱瑟归。喧喧四邻夕，徙倚向斜晖。
晚望有怀
作者：陈束
朝代：明
体裁：五言律诗

高阁罢馀雾，旷然见遥岑。依微夕照灭，窈窕寒云深。隐几独成趣，据梧时自吟。惟当草玄者，寂寞知予心。
望湖亭迟唐子
作者：陈束
朝代：明

策策下危磴，风前立小亭。独游坐超越，属思临深冥。野色向人尽，一湖含晖明。云开知日处，其上峰遥轻。目送鸟渐远，嘹然遗我声。相感适无谓，于焉观物情。坐念所期子，影影尘中行。
楚门春兴
作者：陈束
朝代：明

帝在青阳念八区，传闻东豫及春初。莺花二月迎缇骑，龙检千年望翠旟。衡阳刺史新除道，济北藩王已上书。留滞周南知不恨，将因一得奉宸车。
泗鼎行赠戴水部
作者：陈束
朝代：明

君不见周德中衰天命变，彝器飘零散区县。郏瀼之鼎淮泗流，一没千祀无人收。秦皇得国心泰侈，虎视雄图志未已。已访仙源并海沂，还望瑶光浮泗水。畚锸喧传从百官，羽骑连延照千里。五夜斋供亲祭祠，万力咆勃鼎不起。始知铸作通神明，入川尚自辟妖精。彼昏劳劳安可得，精灵变化固难测。没处空余碧水流，蒸时无复黄云色。古来神物俟明君，今上迎祥日伫闻。京洛芝茎日烂熳，彭城鼎气想氛氲。法驾新传下淮右，待幸山川望来久。才官献瑞何代无，水伯呈祥理应有。治河使者试上书，为言伏鼎今何如。
漳水别唐一太史之洛
作者：陈束
朝代：明
体裁：五言律诗

漳河流不极，离思渺难裁。可堪今夜月，复照别时杯。路向铜驼去，人传金马来。南征能作赋，迟尔二班才。
病中张大见过
作者：陈束
朝代：明

拙疾宁为理，幽闲幸避喧。解巾看吏傲，罢牍听禽言。雾委花余泫，风归叶暗翻。园林迟日意，一与故交敦。
病后还朝毗陵唐编修兄弟携舟相送醉中话旧因怀任二考功次韵作
作者：陈束
朝代：明
体裁：七言律诗

舟迎浦树绿参参，笑傲逢君僻性耽。陆氏弟兄原莫逆，庞家主客自来谙。病中握手愁能奈，废后还朝志岂堪。惟有同袍应问讯，定言几日发山南。
石滩
作者：陈束
朝代：明

石劣不受凿，水归时碍行。却令无竞性，翻作不平鸣。逆折声犹壮，崩腾色自明。我行殊昧险，于此独婴情。
禁中对雪
作者：陈束
朝代：明
体裁：七言律诗

禁里霏霏朔气饶，萦风飘度蓟门遥。初翻金马疑飞絮，渐集铜龙似薄绡。百子银题全合色，万年花发半封条。县闻睿诏赓黄竹，伫待东曹染赤毫。
禁中对雪
作者：陈束
朝代：明

禁里霏霙朔气饶，萦风飘度蓟门遥。初翻金马疑飞絮，渐集铜龙似薄绡。百子银题全合色，万年花发半封条。悬闻睿诏赓黄竹，伫待东曹染赤毫。
秋日分祀孔子庙
作者：陈束
朝代：明
体裁：五言排律

属圣重儒宗，当秋秩祀隆。文明涓上日，祈翼摄玄工。松柏开新庙，笙琴似旧宫。居非一亩俭，奠即两楹中。玉簋馨明德，金声辨素功。从公百辟戾，陟配四科同。有侐神如在，无言教已通。升堂独何幸，俎豆挹前风。
赋得上林雁赠吏部王郎中谪毗陵
作者：陈束
朝代：明

八月凉风动双阙，嗷嗷旅雁云中发。遐飞远响激清音，刷羽振衣度上林。天边结字行难乱，风里传书力不任。讵意上林重毛色，抱奇区区不察识。凌寒不借一枝栖，能鸣转被单丝弋。逸志由来耻稻粱，归飞耿耿背金塘。水咽惊声疑箭落，月明避影怯弓伤。遥遥关路长辛苦，萧条为向南中土。地阔山空不畏人，沙明水暖聊鸣舞。少年才客有王君，把袂愁为失意分。南去祇应闻雁叫，临风好是泣离群。
赠汪御史山居
作者：陈束
朝代：明
体裁：七言律诗

小山卜筑背孤城，大隐青春早谢名。门长绿萝时挂麈，溪分流水几投缨。霜前鸟去收遗果，雨后鸱肥拾野羹。寂历小亭无一事，时从羽客话长生。
赠汪御史山居
作者：陈束
朝代：明

小山卜筑背孤城，大隐青春早谢名。门长绿萝时挂麈，溪分流水几投缨。霜前鸟去收遗果，雨后鸱肥拾野羹。寂历山亭无一事，时从羽客话长生。
过吴维新隐居
作者：陈束
朝代：明

委巷疏尘宇，空斋问隐沦。应门两童子，拄杖一闲身。下马见深意，焚鱼知久贫。相看祇有笑，握手更何陈。
过吴维隐居
作者：陈束
朝代：明
体裁：五言律诗

委巷疏尘宇，空斋问隐沦。应门两童子，拄杖一閒身。下马见深意，焚鱼知久贫。相看祗有笑，握手更何陈。
过徐李二子再游东林寺
作者：陈束
朝代：明
体裁：古风

入林礼名禅，山深变炎夏。清飙激层檐，流水注户下。孤磬远烟微，长廊饭僧罢。暂结尘外踪，稍怀远公驾。虎去识馀溪，莲开见遗社。四禅邈难依，百龄竟安假。冥心合委和，旷览齐物化。疏达任吾生，尘缘两相谢。
过武溪杨隐君草堂
作者：陈束
朝代：明
体裁：五言律诗

清溪幽隐处，白首性情閒。鹤起开松径，风归闭竹关。道书堆几上，耕耒挂床间。坐悟忘言理，令人不解还。
过武溪杨隐君草堂
作者：陈束
朝代：明

清溪幽隐处，白首性情闲。鹤起开松径，风归闭竹关。道书堆几上，耕耒挂床间。坐悟忘言理，令人不解还。
返赵怀唐一学何体
作者：陈束
朝代：明

萧疏秋欲晚，辛苦客情违。龙分双剑远，雁阻一行归。月色明疑见，风期邈难依。霜交白野合，露罢青林稀。羁候朝朝别，寒云处处飞。兹时轸远念，忆尔倦游非。
送唐子朝长陵
作者：陈束
朝代：明

周王东定日，虞后北巡年。虎旅阴山转，龙舟夜壑迁。珠丘开白坏，琳殿甗玄泉。示俭裁流水，崇威迥跨边。云中分地脉，斗极应星躔。弓堕天难陟，冠游月尚还。光灵六圣扈，警跸八神传。南至恭明祀，东曹简上贤。瞻依徒欲赠，凄恻未能宣。
送唐子朝长陵
作者：陈束
朝代：明
体裁：五言排律

周王东定日，虞后北巡年。虎旅阴山转，龙舟夜壑还。珠丘开白壤，琳殿閟玄泉。示俭裁流水，崇威迥跨边。云中分地脉，斗极应星躔。弓堕天难陟，冠游月尚还。光灵六圣扈，警跸八神传。南至恭明祀，东曹简上贤。瞻依徒欲赠，悽恻未能宣。
送李子
作者：陈束
朝代：明
体裁：七言律诗

山城细雨绿芜滋，黄鸟关关送别时。海内为邻千里近，湖边倾盖十年迟。蝉声驿路催官骑，草色河桥映酒旗。遥想经行多逸兴，逢人莫不寄新诗。
送李郎中谪守吴兴兼简毗陵王别驾予与李邦良王道思同饮获罪二君相继谴谪而予块然独居京师情见乎词
作者：陈束
朝代：明

投辖本适意，何言吏道侵。谪承明主惠，别感故交心。垂耳君如骥，同翰我异禽。毗陵如问讯，道有《式微》吟。
都下秋雨夜饮王子长宅
作者：陈束
朝代：明

阔别时何屡，蹉跎鬓已侵。还朝明主赐，卜夜故人心。凉雨杯初覆，空堂漏欲沉。安知非梦寐，相对帝城阴。
铜雀妓·其二
作者：陈束
朝代：明
体裁：五言律诗

铜羽溯秋风，金楼夜帐空。舞鸾君讵见，调凤妾犹工。泪竹愁难灭，采菱歌已穷。翻怜秦帝宠，骊下许相同。
铜雀妓二首
作者：陈束
朝代：明

疑陵那可望，催泪复催妍。飞花销脸靥，拜月笑眉钿。衔令死犹爱，缄情生自怜。无因凭李少，为幻入君前。铜羽溯秋风，金镂夜帐空。舞鸾君讵见，调凤妾犹工。泪竹愁难灭，采菱歌易穷。翻怜秦帝宠，骊下许相同。
铜雀妓二首·其一
作者：陈束
朝代：明

疑陵那可望，催泪复催妍。飞花销脸靥，拜月笑眉钿。衔令死犹爱，缄情生自怜。无因凭李少，为幻入君前。
铜雀妓二首·其二
作者：陈束
朝代：明

铜羽溯秋风，金镂夜帐空。舞鸾君讵见，调凤妾犹工。泪竹愁难灭，采菱歌易穷。翻怜秦帝宠，骊下许相同。
高阳行
作者：陈束
朝代：明
体裁：乐府曲辞

高阳少年事横行，重侠由来不重生。夺得雕刀摇雪色，骑将飞马蹙风声。
高阳行二首
作者：陈束
朝代：明

高阳年少事横行，重侠由来不重生。夺得雕刀摇雪色，骑将飞马蹙风声。北风吹陇簸黄沙，纵博千场日未斜。白剑杀人丹剑舞，笑歌踏入酒姬家。
高阳行二首·其一
作者：陈束
朝代：明
体裁：七言绝句

高阳年少事横行，重侠由来不重生。夺得宝刀摇雪色，骑将飞马蹴风声。
高阳行二首·其一
作者：陈束
朝代：明

高阳年少事横行，重侠由来不重生。夺得雕刀摇雪色，骑将飞马蹙风声。
高阳行二首·其二
作者：陈束
朝代：明

北风吹陇簸黄沙，纵博千场日未斜。白剑杀人丹剑舞，笑歌踏入酒姬家。
买小罾
作者：陈来章
朝代：明
体裁：七言绝句

小罾买出老渔家，高傍长堤浅傍沙。不为贪鱼逐江岸，一天春送白杨花。
忆事
作者：陈来章
朝代：明
体裁：七言律诗

万户秋声到草堂，去年马首是他乡。五更霜雪欺人白，十月风尘刺眼黄。贫比监门犹慕义，醉从燕市不禁狂。归来七尺浑如昨，蓬鬓雄心一夜长。
醉言
作者：陈来章
朝代：明
体裁：古风

客馈曲君殊太虐，清明大醉鸬鹚杓。举杯问花花不言，酒正使人人可怜。春阴细雨苔径滑，仓庚欲唤枯桐发。夜读窗前万卷书，朝看室内釜游鱼。李杜声名烛天表，当时际遇何草草。制科只重宋儒疏，子虚长杨向谁赋。高才名德惟王公，一言落笔蛇为龙。亦知肉食非长虑，纷纷都向此中去。青衿才士狂且贫，白眼少年目摄人。春风花柳年年路，埋没英雄不知数。平津阁废空落霞，谁能干谒王孙家。县官督税如哮虎，蓬鬓萧萧坐环堵。篱脚疏篁无力种，床头雄剑强起舞。不如典衣沽酒酣青天，目送碧桃花下钓鱼船。
阙题
作者：陈杰
朝代：明

巍巍古寺连山碧，叠嶂排空天咫尺。百道飞泉夜入楼，苍松倒挂悬崖壁。飞从延祚知何年，和光洞里留神仙。金银宫阙凌葱霭，尘寰别有壶中天。巉岩次第幽光入，疏林无伴玄猿泣。白云偏傍读书台，芙蓉犹带烟霞湿。昔人传说金芝岩，昌期渺绝无由探。我来正值仙葩发，长歌独倚春风酣。古来雅士探幽趣，自斸松根瀹茗具。隐隐梵钟薄暮鸣，依稀似是桃源处。地历萧梁几战尘，山僧招手如无闻。诛茆准傍为能得，一声孤鹤唳空云。
淮上逢董浔阳太史归湖州赋此言别
作者：陈松
朝代：明

金光罢草忆林庐，银汉仙槎忆客居。淮海遥传秦太史，临邛争迓汉相如。隔溪花柳邀文藻，近水云霞护简书。明发湖南伤此别，沧江何处觅双鱼。
秋日水心亭阅试水战
作者：陈松
朝代：明

孤亭落木郁萧萧，百二楼船斗海潮。夹岸旌旗回日月，中流金鼓薄云霄。波摇水色明朱胄，秋入山容射锦标。试问临江诸将士，先声谁似霍嫖姚。
紫府观
作者：陈松
朝代：明

地控神仙府，山藏太乙坛。云飘萝洞湿，月射玉炉寒。瑶草青堪掇，石英秀可餐。至人何处所，寂寞九还丹。葛子宾仙去，犹存不死乡。支缠馀鸟雀，栋宇自齐梁。玉笈开龙藏，金箱贮虎床。遥看炼砂处，真气尚微茫。
紫府观·其一
作者：陈松
朝代：明

地控神仙府，山藏太乙坛。云飘萝洞湿，月射玉炉寒。瑶草青堪掇，石英秀可餐。至人何处所，寂寞九还丹。
紫府观·其二
作者：陈松
朝代：明

葛子宾仙去，犹存不死乡。支缠馀鸟雀，栋宇自齐梁。玉笈开龙藏，金箱贮虎床。遥看炼砂处，真气尚微茫。
题太和山
作者：陈松
朝代：明

芳草甜迂路，危岩倚太虚。石龙喷紫雾，林鸟话山居。台满求仙月，碑馀宝篆书。会当挹妙指，跨鹤曳玄裾。
为候县丞题山水图
作者：陈枨
朝代：明

危峰海上来，苍然数千里。倏值灵气钟，云屏望中峙。崖倾泉影明，谷静天声起。似有仙人居，楼阁翠微里。霞想结空浓，尘心濯流水。三秀知几荣，丹丘此中是。我忆南宫人，翩然蜕泥滓。别墅黄山秋，柴桑宛相似。归期石上同，野酌松边喜。引睇东南云，缄情寄双鲤。
为李司训题松竹图
作者：陈枨
朝代：明

双松有古意，傲兀岁华永。根摩崖石坚，翠拂云泉冷。长风振涛音，华月度蛟影。洋上咏归馀，閒情契弘景。
为潘惟深题松阴独坐图
作者：陈枨
朝代：明

盘石翳悬萝，飞流下层巘。抱琴何处来，心与孤云远。众鸟天际还，林光澹将晚。为爱松风清，坐来不知返。
为谢良翰题玉山草堂
作者：陈枨
朝代：明

众壑结苍翠，一峰淩紫云。传云昔达人，于此避垢氛。山空无鹤驭，石老空苔纹。之子构草堂，长年慕清芬。松风夜谡谡，萝月秋纷纷。种木缘古崖，翻书落香芸。门无俗客到，榻许山人分。兹晨鸰鹗荐，远谢麋鹿群。为赴苍生期，奚惭北山文。公馀睇旧隐，云气还氤氲。
五月五日同佥宪别驾二宗长御史审理二林昆季吴判簿盛训科游姑苏虎丘寺次佥宪韵
作者：陈枨
朝代：明

赴阙同登浙水舟，停桡共过阖闾丘。云随殿阁疑天近，江拥吴淞入海流。石上逢僧松影落，池边访古剑光浮。别筵况有登高赋，牢落偏消客路愁。
凤凰仙岛
作者：陈枨
朝代：明

羽驾来何代，仙丘号凤凰。竹林枝不实，丹灶草生香。往事馀陈迹，空山半夕阳。卜居殊未遂，引睇远相望。
分水关
作者：陈枨
朝代：明

名关控东南，䇄立翠微表。远吞吴越雄，俯视瓯闽小。绿萝翳关门，洞口彻昏晓。大道抗浮云，征车出飞鸟。行行望故山，苍翠犹未了。试问出关者，弃繻今多少。
剡曲扁舟
作者：陈枨
朝代：明

大雪漫溪路，良宵返棹时。故人无宿约，幽兴有谁知。岸阔青山在，波摇白鸟移。年年放船者，谁复古今期。
又得途字
作者：陈枨
朝代：明

世人重得志，忻戚在须臾。宁知齐王瑟，不博王门竽。一鼓不见赏，敛容居皇都。卷舒若浮云，何必增烦吁。出门望故山，绵邈万里途。片帆挂春雨，秋水肥江鲈。轩裳非不荣，綵衣足欢娱。朱弦实更张，勿谓知音无。
壶山归隐
作者：陈枨
朝代：明

解官归隐旧壶山，往事浮云梦亦閒。花径雨馀春自足，柴门地僻昼常关。问奇时有邻翁到，采药长随倦鸟还。谩与野鸥深结社，鹤书朝夕赴林间。
夜发别故人
作者：陈枨
朝代：明

晴雪天始寒，离筵醉长夜。百壶未尽倾，双骖已晨驾。前林多暝色，倏尔阳光射。轮蹄破馀霭，欲发还惊讶。岂不眷旧游，严程少馀暇。云山几万重，极目成悲咤。欲识别后怀，微钟白门下。
带湘楼
作者：陈枨
朝代：明

雁峰飞饮平湖水，乔木千章隐珂里。阿谁楼上构楼居，自是元龙旧孙子。百尺平临万顷秋，云光霞彩湛悠悠。柳条掩映凫鹥集，螺黛参差岛屿浮。主人心赏起尘境，尽日凭栏学清隐。一榻芸香散帙馀，半窗月色钩帘近。暂赴天书便乞归，肯将簪绂换荷衣。机心自信浑忘却，鸥鹭相看总不飞。星星秋鬓流年晚，物表高居迹尤远。蝶梦俄惊地下醒，鹤化何年楼上返。庋阁牙签手泽留，后人重此业弓裘。登楼每动高山仰，洒泪长沾宿草秋。旧家文献今如昔，合族比邻尽逢掖。拂云高扁俨若新，客至壶觞更终夕。笑予水木忝同源，固始南来几叶蕃。千年谱牒犹联系，十载萍踪未款门。德星烨烨层楼上，永夜相望发惆怅。扁舟何日系湖湾，烂醉楼头续渔唱。
心远亭
作者：陈枨
朝代：明

幽兴在南山，何须远城郭。闭目谢喧嚣，冥心寄寥廓。檐楹多白云，杳霭生林薄。日出群峰明，岩倾百泉落。况乃濯尘缨，投閒事耕凿。机忘沙上鸥，趣惬松间鹤。亦有柴桑人，来同林下酌。始信升平时，烟霞有馀乐。
房村霜树
作者：陈枨
朝代：明

房村山绕吕梁洪，驿树迎霜望渐空。浓翠不遮僧寺月，疏枝犹拂酒旗风。叶飞片片长河上，影落萧萧夕照中。到此推篷吟眺久，遥知宋玉赋偏工。
挽陈简讨嗣初
作者：陈枨
朝代：明

舣棹吴门日，惊逢属纩时。怀人空有泪，晤语更无期。落月留尘榻，凄风起穗帷。案头遗藁在，读罢不胜悲。
挽陈简讨嗣初
作者：陈枨
朝代：明
体裁：五言律诗

舣棹吴门日，惊逢属纩时。怀人空有泪，晤语更无期。落月留尘榻，凄风起繐帷。案头遗藁在，读罢不胜悲。
春日同诸公登乌石山饮天香岩分韵得众字
作者：陈枨
朝代：明

十年客里乡山梦，此日山前驻飞鞚。展步宁论磴道危，芳游最喜簪缨众。老衲供茶出寺门，广文饮客开银瓮。台上天香作雨飘，花间好鸟知时哢。半空宝塔入烟云，十里台江横螮蝀。风光入眼尘虑清，觞酌催人语声哄。扪萝更涉淩霄巅，访古还探宿猿洞。摩岩细辩旧题名，苔封篆古难成讽。酒阑起舞兴转酣，懊憾夕阳飞鸟送。归来城市已昏钟，明日尘踪行倥偬。
松坂清逸
作者：陈枨
朝代：明

亭亭万松林，别构仅容膝。席阴无冬春，帘翠自朝夕。主人爱松风，静听意自适。清吟到夜分，明月在巾舄。是非旷不闻，烟霞已成癖。我有小山谣，期君谢閒逸。黄鹤游青冥，汗漫不可即。
次陈通守舟发临清至直沽韵
作者：陈枨
朝代：明

卫河东去远，今古是安流。小店沙边市，连桥柳外舟。幸联文酒会，稍解别离忧。薄暮云帆发，真成汗漫游。析木城边泊，浮萍客里身。夜深潮赴海，岩色草迷津。望阙欣天近，推篷见月新。胜游殊未倦，况与故人亲。
次陈通守舟发临清至直沽韵·其一
作者：陈枨
朝代：明

卫河东去远，今古是安流。小店沙边市，连桥柳外舟。幸联文酒会，稍解别离忧。薄暮云帆发，真成汗漫游。
次陈通守舟发临清至直沽韵·其二
作者：陈枨
朝代：明

析木城边泊，浮萍客里身。夜深潮赴海，岩色草迷津。望阙欣天近，推篷见月新。胜游殊未倦，况与故人亲。
江南曲送周员外归庐陵
作者：陈枨
朝代：明

江南路出长干口，万井千村种花柳。华发星郎锦作衣，画船挝鼓逐潮归。莫言惯识江南道，一度经过一回好。岸上楼台临水开，吴姬白苧曲新裁。商人弃金如弃土，百万垆头换歌舞。香饭炊粳食有鱼，家家无事但閒居。江南风景良不恶，不是少年行亦乐。请君后夜泊舟时，更听吴儿唱竹枝。
泗亭落照
作者：陈枨
朝代：明

芒砀英雄几劫灰，泗亭斜日下荒台。水声已带馀光落，山色犹迎返照来。门外孤烟人语静，林端初暝鸟飞回。仙舟际此应停棹，吊古凭君作赋才。
石桥归牧
作者：陈枨
朝代：明

达人归筑碧山河，细柳桥西牧子多。流水半村松外笛，平原数亩雨中蓑。维鱼入梦无饥窘，芳草如茵任寝讹。北上鹏程犹万里，虚敲白石和高歌。
磐溪渔唱
作者：陈枨
朝代：明

水绕云屏似武溪，渔郎清唱夕阳时。声兼浅濑风初急，曲度遥林月渐移。楚调变来多欸乃，江讴何处转参差。夜深醉倚孤蓬听，绝胜吴侬怨竹枝。
神景禅林
作者：陈枨
朝代：明

楼阁中天起，名山隐大千。昙花春作雨，贝叶暝生烟。松冷僧归定，庭空鸟悟禅。洪祈栖隐近，知尔谢尘缘。
禹穴烟霞
作者：陈枨
朝代：明

神穴流传久，烟霞杳霭间。灵踪迷近远，洞府隔尘寰。晓结松边暝，晴依鸟外閒。平生怀古意，何日一跻攀。
耕读轩
作者：陈枨
朝代：明

屏迹谢纷扰，幽居带川原。萧然无馀蓄，竹素开南轩。新雨陇头绿，晨兴起柴门。抱锄薙荒翳，聊以护苗根。息劳憩古木，散帙披群言。古今数千载，起伏一何繁。残编未了了，暝色集墟村。坂草饭黄犊，栖禽惊复喧。归休茅檐下，列坐共儿孙。曷以慰渴饥，浊酒盈芳樽。优游此卒岁，干禄非所论。
西岭樵歌
作者：陈枨
朝代：明

西崦斜日下岩阿，伐木声停听浩歌。出谷渐随春鸟缓，度林还逐晚风多。买臣不用干轩冕，王质虚传烂斧柯。归去卖薪时取醉，山中此乐复如何。
诸友夜集得光字
作者：陈枨
朝代：明

烛短易见跋，情多须尽觞。浊醪岂足念，所爱春夜良。既蒙眷顾惠，又枉金玉章。情文发葩藻，蓬荜馀辉光。顾惭瓦砾质，忝缀珠玉傍。愿言久远好，毋㬱兹夕长。
诸友夜集得光字
作者：陈枨
朝代：明
体裁：古风

烛短易见跋，情多须尽觞。浊醪岂足念，所爱春夜良。既蒙眷顾惠，又枉金玉章。情文发葩藻，蓬荜馀辉光。顾惭瓦砾质，忝缀珠玉傍。愿言久远好，毋替兹夕长。
赋得平阳怀古送鲍参议之任山西
作者：陈枨
朝代：明

河山空表里，今古称名区。霸图隆晋业，民俗自尧都。土铏启俭啬，衣裳化恬愉。陵谷有变迁，神功永涵濡。至今千载下，不与远昔殊。君行佐雄藩，揽辔发长途。茧丝谢纷扰，惠泽恒覃敷。访古增感慨，观风缓驰驱。登高应有赋，宁愧古大夫。
赋得梅林送欧阳广哲之河南佥宪
作者：陈枨
朝代：明

浮光梅林今有无，崇冈复磴尚萦纡。长淮襟带列巨屏，蚌港控扼称名区。何年此地花千树，万斛飘香岁将暮。雪暗浑疑庾岭巅，月明却讶罗浮路。托根曾是老风霜，名表山中岁月长。中州形胜推岩邑，颍蔡河山接近疆。柏台宪节搴帷日，弦词洋洋蔼千室。铁石无遗作赋材，甄陶好采调羹实。况君文采当代奇，登高吊古应能诗。公馀驿使如相遇，寄我烦君折一枝。
赋得蒲鞭送郑希玉出守宁波
作者：陈枨
朝代：明

鞭朴古教刑，岂必伤肤肌。末流恣惨酷，寻常视疮痍。卓哉南阳守，编蒲以代之。责过示耻辱，安用箠楚为。微物不盈握，仁风浩无涯。馀馨播青史，百世犹可师。使君领郡符，出牧东海隅。临民慎推恕，前修以为期。
赋得黄鹤楼送林嘉亨之岳州通判
作者：陈枨
朝代：明

黄鹤高飞度瀛海，青山閒掩危楼在。楼上年年鹳雀飞，黄鹤不归今几载。画栋峨峨入碧空，四时云雾锁帘栊。银涛汹涌江声远，梦泽苍茫楚望穷。隔波树色汉阳渡，芳草洲空祢衡墓。百年词赋未凄凉，两岸江山尚如故。千里之官赋胜游，楼前访古暂维舟。登高不用多留咏，崔颢诗成在上头。
越阜秋云
作者：陈枨
朝代：明

仙丘西畔越山微，几片閒云出岫飞。宿寺远随僧入定，巢松还带鹤来归。暝兼秋色移丹岛，淡扫霞光幻白衣。天上从龙长作雨，回看倦鸟思依依。
送卢质中分教韶州
作者：陈枨
朝代：明

逢君浙江船，西风白雁新凉天。送君蓟门道，残雪初消春信早。浮云聚少散还多，握手临歧别奈何。解貂醉我垆头酒，击筑为君席上歌。君才浩若春江水，肯学腐儒老桑梓。千人夺隽郤诜贤，百里鸣琴鲁公治。美锦初裁奈数奇，几年流落怨江蓠。心将往事如春梦，鬓逐流年换素丝。朅来鹗剡辞丘壑，何限香名动寥廓。吐论应披锦绣胸，承恩又振韶阳铎。秣马匆匆向我辞，御河冰泮正流澌。柳条霜脆未堪折，笑解吴钩赠别离。扁舟此去经淮楚，梅岭天高限南土。断碑芳草曲江词，落日青山武溪渡。吊古凭高休慨慷，青毡半榻足徜徉。知君别后能相忆，莫道南天无雁翔。
送游通判之任荆州
作者：陈枨
朝代：明

璚林畴昔共簪花，京国重逢鬓欲华。巴郡几年称别驾，荆门此日又移家。雨中独树淮山近，鸟外斜阳梦泽赊。粉署才名人共识，未应留滞在天涯。
送许中书谢病归吉水
作者：陈枨
朝代：明

微霜落叶度关河，此去文园卧薜萝。双阙恩光辞凤沼，一天秋色醉骊歌。菊松别墅将心远，霄汉新知入梦多。莫与野鸥盟太早，更期南陌共鸣珂。
送陈参议彝训归永丰
作者：陈枨
朝代：明

朱衣赤带众称宜，归去乡园鬓似丝。词翰久为黄阁重，姓名今许白鸥知。清泉绿树行吟处，倦鸟閒云坐对时。林下日长多故老，短筇相过自深期。
送陈太守之任延安
作者：陈枨
朝代：明

白云粉署久为郎，千里分符荷宠光。双佩日边辞魏阙，千山马上入秦疆。专城近塞尘沙静，露冕行春野树苍。问俗想应勤劝课，闾阎处处乐农桑。
送陈履中还任淳安
作者：陈枨
朝代：明

京国相逢凡几回，红颜渐觉鬓相催。一生未改心如水，千里临分酒满杯。驿树蝉声将暑去，关河雁影带秋来。客途有景多留咏，毋惜银笺倚醉裁。
送陈进士徽仲归三山
作者：陈枨
朝代：明

挟策献阊阖，光辉垂万言。况兹恩宠优，得以荣乡园。白日照锦衣，翩翩出都门。良辰集冠盖，出祖开华樽。谷鸟韵繁弦，林花吐晴暄。倾杯未及醉，仆御戒行轩。知君登临兴，客路风光繁。适意无久留，高堂人倚门。
送黄太守考绩归饶州
作者：陈枨
朝代：明

领郡曾闻政绩殊，奏功今见上皇都。三年秩满仍分竹，千里刑清不用蒲。野水片帆随落雁，秋风一骑复平芜。官居料得多清致，山色湖光似画图。
题云卧山房卷
作者：陈枨
朝代：明

养疴卧空林，白云在幽墅。一片澹悠扬，相看若俦侣。度溪鸥外閒，湿雨檐间聚。欹枕契无心，席阴对忘语。有时松飙吹，长空忽轻举。恐为他山留，掀帘重延伫。
题云深读书处
作者：陈枨
朝代：明

卜居静爱钵池山，山下云深一径閒。万卷图书连几案，九街车马隔尘寰。茶烟暝出空濛表，灯火宵分杳霭间。有客问奇常载酒，林扉尽日不须关。
题渔乐卷
作者：陈枨
朝代：明

鸣榔惟取乐，罢钓懒维舟。浅水黄芦外，凉风野渡头。醉来閒棹月，歌起不惊鸥。时约乘槎侣，同为汗漫游。
题独善斋诗卷
作者：陈枨
朝代：明

投老返斋居，辞荣息群虑。闭门寡俦侣，聊以欣暇豫。琴册于我亲，江山足诗助。有时携短筇，独往旧游处。林端倦鸟还，溪上閒云去。适意恒自知，悠悠向谁语。
题琴乐卷
作者：陈枨
朝代：明

谁凿爨下桐，具此弦上音。悠然资至乐，况乃禁邪心。拂几奏流水，清风涤烦襟。钟期去已远，此意犹在今。名轩日相娱，珍重若璆琳。遥知徽轸外，此乐还复深。
题百牛图
作者：陈枨
朝代：明

华山归牧后，南亩释耕时。大地郊原衍，方春水草宜。功成无稛载，力剩向驱驰。饮涧遥呼犊，维群乱度陂。烟蓑横背卧，风笛隔林吹。孳息欣咸若，甄陶旷莫涯。融融和气洽，蔼蔼物情怡。汉喘休劳问，商歌谩自悲。戴嵩能貌古，班特浪传疑。展卷怀周泽，涵濡宛在兹。